Vesti - Brendiranje doprinosi ekonomskom razvoju SKGO - Vesti detaljno\nBrendiranje doprinosi ekonomskom razvoju\nBrendiranje nekog proizvoda, usluge ili destinacije dugotrajan je i skup proces, ali se isplati, rečeno je danas na konferenciji „Brendiranje - stvaranje boljeg okruženja za život i poslovanje”, u okviru projekta “Podrška ruralnom i regionalnom razvoju u Srbiji”.\nZamenik generalnog sekretara za usluge članstvu u Stalnoj konferenciji gradova i opština (SKGO) Ivan Milivojević ocenio je da "brendiranje u Srbiji nije preuranjeno" i da za tu praksu postoje značajni kapaciteti na lokalnom nivou.\n"Brendiranje je set fokusiranih aktivnosti kojima se prepoznaju prednosti gradova i opština. U tom procesu, SKGO radi na jačanju kapaciteta lokalnih samouprava za regionalni i lokalni ekonomski razvoj", rekao je Milivojević i dodao da je "suština da se utvrdi kako izbrendirati odredjenu lokaciju na lokalnom nivou", a s ciljem da ona bude prepoznatljiva i da postane garant dobrog kvaliteta i usluge.\nMilivojević je istakao da SKGO pruža podršku gradovima i opštinama u Srbiji da se prilagode evropskim standardima, uvođenjem principa dobre uprave i jačanjem njihove transparentnosti i administrativne efikasnosti.\nVladimir Jovanović, šef službe za informisanje SKGO istakao je da se danas pojavljuju mnoge firme koje nude ad hok brendiranje ili da će napraviti uspešnu strategiju komunikacije i slično, i naglasio da je sve to skupo, a ne daje prave rezultate. Naveo je da je pravo brendiranje uvek skup i dugotrajan proces, kako bi se postiglo da nešto bude prepoznatljivo u moru sličnih stvari.\n"Brend se po nečemu izdvaja, ima specifičnost, i zato lokalne samouprave treba da utvrde koja je njihova komparativna prednost", naveo je Jovanović.\nOn je naglasio da je brend, na primer, kada neko vidi znak nekog proizvoda i odmah ga prepozna i zna na šta se odnosi.\n"Brend je određeno iskustvo u odnosu na neki proizvod, uslugu i slično, zatim izdvajanje iz mase sličnih stvari i emocija koju za neki brend stvarate", rekao je Jovanović.\nKada je reč o brendiranju destinacija, podsetio je da svi mogu kada se kaže Leskovac, Pirot, Sjenica, Crna Trava ili Arilje da imaju neku asocijaciju po čemu su ta mesta poznata, dok za neka druga mesta baš ne mogu odmah da se sete po čemu su poznata i prepoznatljiva. Zato je najvažnije identifikovati komparativne prednosti i graditi na njoj brend, ali cela zajednica treba da se ponaša u skladu sa tim brendom.\nPrema rečima Jovanovića, proces brendiranja neke lokacije mora se odvijati u fazama, a to su: formulacija cilja, identifikacija ciljnih grupa, analiza brenda, uključivanje cele zajednice, pozicioniranje i komunikacija.\nGosti iz Švedske, koja je u Evropi lider u brendiranju, istakli su da je za izgrađivanje brenda najvažnija doslednost zajednice.\nStvaranje brenda opštine Nočeping u Švedskoj predstavili su Palaemona Morner i Lars Ristadijus. Oni su rekli da je Švedska želeći da podstakne razvoj tog grada i naseljavanje mladih ljudi sa decom, napravila brend: "Živeti u Nočepingu", po čemu je taj gradić od 30.000 stanovnika postao poznat. Gosti iz Švedske su naglasili da brend nije samo neki proizvod, odeća ili sir, već nešto u skladu sa čim može da se živi.\n"Mi smo hteli da mladi s decom dođu ovde, da imaju bezbedno okruženje, da imaju život bez stresa, dobre škole, vrtiće i slično, i to je dalo rezultate", rekao je Ristadijus. Ukazali su da se o brendu ne sme lagati, jer to najviše može da naškodi brendiranju.\nOrganizatori konferencije su Razvojna agencija Srbije (RAS), SKGO i Srpska asocijacija regionalnih razvojnih agencija, a projekat “Podrška ruralnom i regionalnom razvoju u Srbiji” finansijski podržava Vlada Švajcarske.


Vatromet iznad Vašingtona na proslavi Dana nezavisnosti SAD 2018.\nNetipično za dosadašnju tradiciju predsednik SAD Donald Tramp će govoriti na centralnoj proslavi Dana nezavisnosti na kojoj će, po njegovom nalogu, biti demonstrirana i američka vojna moć. Kritičari strahuju da će predsednik proslavu demokratije iskoristiti kao predizbornu kampanju za drugi mandat.\nOvogodišnja proslava Dana nezavisnosti SAD mimo tradicije uključiće demonstraciju američke vojne moći, zbog čega mnogi strahuju da predsednik Donald Tramp (Trump) namerava da politizuje jedan od retkih trenutaka jedinstva u SAD i da ga iskoristi kao kampanju za drugi mandat u Beloj kući, pišu svetski mediji.\nTramp je pripremio tenkove, bombardere i drugu ratnu mašineriju za proslavu 4. jula koja se tradicionalno obeležava bez upadljivog prisustva vojske, zbog čega ga kritičari optužuju da koristi vojsku kao političko sredstvo, piše agencija Asošiejtid pres (The Associated Press).\nPo nalogu Bele kuće, Pentagon pokušava da sredi da stelt bombarder "B-2" i drugi borbeni avioni izvedu nadletanje nad proslavom u vašingtonskom parku Nešnal mol (National Moll), navodi AP i ukazuje da bi na proslavi Dana nezavisnosti trebalo da učestvuju i borbeni avioni "F-35" i "F-18", vazdušni akrobatski tim Nejvi blu endžels (Navy Blue Angels) i vojni helikopteri.\nTramp je na Tviteru (Twitter) naveo da su vojni lideri "oduševljeni" zbog učešća, ali ako je tako, ocenjuje AP, onda to dobro kriju. Zvaničnici Pentagona na postavljena pitanja upućuju na Belu kuću, dok visoki vojni oficiri ne žele zvanično da kažu da li načelnik Združenog štaba, Džozef Danford (Joseph Dunford), planira da prisustvuje proslavi.\nFundamentalna karakteristika uloge vojske u američkoj demokratiji je njena izdvojenost iz politike, što, kako objašnjava AP, treba da obezbedi da su vojne snage odane Ustavu a ne izabranom lideru kao pojedincu. Članovima vojske zato nije dozvoljeno da govore u političkim kampanjama i zbog toga je Trampov prvi ministar odbrane Džim Matis (Jim Mattis) imao zadršku u vezi vojne parade koju je Bela kuća planirala prošle godine za Dan veterana.\nPokazivanje vojnih mišića uobičajeno u autoritarnim zemljama poput Kine i Severne Koreje nije tipično za Ameriku, ističe agencija. Mada vojni orkestri i počasna garda učestvuju u prazničnim paradama, dok se vojni avioni koriste za nadletanja nad velikim sportskim događajima, SAD tradicionalno ne prikazuju sirovu vojnu snagu kao potvrdu međunarodnog prestiža i uticaja, ukazuje AP.\nIsticanje američke vojne moći, po tvrdnjama predstavnika opozicione Demokratske partije, moglo bi pretvoriti proslavu nacionalnog praznika u Trampov predizborni skup na teret poreskih obveznika, dok zvaničnici kažu da će republikanski predsednik izbeći politiku i držati se patriotskih tema u svom govoru ispred Linkoln memorijala, ukazuje Rojters (Reuters).\nMada se Američki predsednici decenijama nisu isticali tokom proslave koja obično privlači stotine hiljada ljudi u vašingtonski park Nešnal mol (National Mall) radi koncerata i vatrometa, Tramp ove godine planira da govori na događaju "Pozdrav Americi" (Salute to America), dodaje agencija.\nS druge strane, kako ukazuje Rojters, antiratna grupa Kod pink (Code Pink) saopštila da je obezbedila dozvolu da donese veliki balon "Beba Tramp", koja predsednika prikazuje u pelenama, na protest tokom Trampovog govora, mada dozvola ne dopušta da balon bude ispunjen helijumom da bi mogao lebdeti.\nOvogodišnja proslava 4. jula odraz je Trampove taštine, opsesije brojem prisutnih, žudnje za pažnjom, uzbuđenja vojnom opremom i flerta s autoritarizmom, ocenjuje CNN i ističe da dovođenje tenkova, nadletanje aviona i duži vatromet (od uobičajenog), znače da će i Dan nezavisnosti - generacijama redak trenutak jedinstva - biti politizovan.\nTrampova ideja, na koju je došao kada je u Francuskoj prisustvovao proslavi Dana Bastilje s vojnom paradom, pretvorila se u "elokventnu metaforu preterivanja i polarizacije njegovog predsednikovanja", navodi CNN i ukazuje na ocene kritičara da predsednik umesto "Pozdrava Americi" kako tvrdi, zapravo planira pozdrav sebi.\nS druge strane, ocenjuje američka televizija, izlivi gneva demokrata i medija Trampovim otimanjem proslave 4. jula neće pogoditi sve Amerikance, od kojih će mnogi smatrati vojnu paradu dobrodošlim prikazom snage zemlje.\nMada će proslava 4. jula podvući Trampovo rasipanje javnog novca, spornu etiku, manjak transparentnosti i haos u organizovanju stvari u poslednjem trenutku, s pozornice će se on predstaviti kao patriota i prkosna šiba elite koja prezire vrednosti Amerikanaca, što je, kako ukazuje CNN, strategija koju je koristio da pobedi na izborima 2016. i na koju računa za drugi mandat.\nMnogi Trampove nastupe smatraju neukusom, ali su oni često zasnovani na lukavom političkom predosećaju i slike glavnog komandanta sa zastavom dobro će doći u zbirci snimaka za predizbornu kampanju, zaključuje CNN, dodajući da će svako ko bude kritikovao proslavu moguće biti prikazan kao neko ko ne poštuje vojsku i nije patriota.\nS druge strane, ocenjuje Njujork tajms (The New York Times) u uredničkom komentaru, Trampova ekstravagancija za 4. jul je već postigla ono što je sigurno bio jedan od njegovih ciljeva - da iritira svoje protivnike.\nČitav događaj je u skladu s njegovim brendom prisvajanja časne tradicije oružanih snaga za političke proslave, piše list, ali i ukazuje na Trampovu omašku kada je obećao novinarima da će biti prikazani "novi novcati Šerman tenkovi", koji nisu u upotrebi od Korejskog rata.\nIpak, bilo bi interesantno da se uključe i tenkovi nazvani po generalu Vilijamu Šermanu (William Sherman) koji je predvodio brutalan marš kroz Džordžiju protiv pobune robovlasničke države, dodaje njujorški list. Pored toga, spomenik čoveku koji je naložio Šermanu da krene u nemilosrdni rat, Abraham Linkoln (Lincoln) biće u pozadini predsednikovog televizijskog obraćanja, i pitanje je da li će u publici biti borbenih zastava Konfederacije, kako je uobičajeno na Trampovim skupovima.\nDok se na Dan nezavisnosti prethodni predsednici nisu pojavljivali u čuvenom parku od Linkoln memorijala do Kapitola, niti su držali govore u udarnom televizijskom terminu, Tramp u ovom značajnom raskidu s tradicijom stavlja sebe u centar pažnje 4. jula, piše časopis Ekonomist (The Economist) i ukazuje na Trampov tvit - "obratiće vam se vaš omiljeni predsednik, ja".\nPlan o uključivanju vojske izazvao je zabrinutost da će Tramp proslavu posvećenu pre svega demokratiji, slobodama i građanima koji u njima uživaju, pretvoriti u slavljenje vojske, piše Ekonomist i podseća da je da Tramp već kršio predsedničke norme koristeći zvanične posete vojnim bazama za kritike demokrata.\nMnogi bivši predsednici u proteklom veku su provodili Dan nezavisnosti van Vašingtona, a kada bi bili u prestonici, uglavnom su bili u Beloj kući, ukazuje Ju-Es-Ej tudej (USA Today).\nNa primer, navodi najtiražniji američki dnevnik, Frenklin Ruzvelt (Franklin D. Roosevelt) je 1936. otišao u Virdžiniju da oda počast Tomasu Džefersonu (Thomas Jefferson), dok je 2004. Džordž Buš mlađi (George W. Bush) otišao u Zapadnu Virdžiniju da oda počast američkim trupama u Iraku i Nacionalnoj gardi.\nDžimi Karter (Jimmy Carter) je 1977. gledao vatromet s terase Bele kuće, a Barak Obama (Barack) je 2010. organizovao roštilj za oko 1.200 pripadnika vojske na travnjaku kod predsedničke rezidencije. Poslednji predsednik koji je bio na čelu proslave Dana nezavisnosti je bio Ronald Regan (Reagan) 1987. kada je 3. jula govorio kod Džeferson memorijala i najavio zakon o ekonomiji.\nIpak, kako navodi Ju-Es-Ej tudej, ovogodišnja proslava se poredi s Danom nezavisnosti 1970. kada je Ričard Nikson (Richard Nixon) držao "Dan u čast Amerike" (Honor America Day) 4. jula u Nešnal molu. Događaj se, međutim, pretvorio u nerede u kojima je policija ispaljivala suzavac na antiratne demonstrante, mada Nikson čak nije ni bio tamo, već u Kaliforniji, odakle je pisao poruku koja je prikazana u Nešnal molu.


Kreni-Promeni: Sutra predaja peticije „Rešenje za zagađenje“ koju je potpisalo 50 hiljada građana\nNekoliko organizacija predaće sutra premijerki Srbije Ani Brnabić i ministarki zaštite životne sredine Ireni Vujović peticiju „Rešenje za zagađenje“ koju je potpisalo 50.000 građana, saopštila je danas organizacija Kreni-Promeni.\nInicijativom se zahteva da novac predviđen za subvencije skupih automobila vlast preusmeri za zamenu ložišta siromašnim domaćinstvima.\n„Ne želimo da se naš novac iz budžeta troši na subvencije od 5.000 evra ljudima koji sebi mogu da priušte kupovinu hibridnih automobila koji koštaju u proseku 30.000 evra“, navodi se u saopštenju.\nNavodi se da je, nakon što je prikupljeno 30.000 potpisa, ministarka Vujović odgovorila da Ministarstvo planira da neiskorišćena sredstva vezana za kupovinu hibridnih i električnih vozila preusmeri na zamenu individualnih kotlarnica, ali da ministarka i dalje nije zakazala sastanak na kojem bi se razgovaralo o predloženom rešenju.\nInicijativu pored Kreni-Promeni čine Eko straža, Udruženje za zaštitu ustavnosti i zakonitosti, Beogradska otvorena škola, „RES publica“ Kragujevac, „Novi put“ Kraljevo, „Protok 21“ Smederevo, „Eko straža“ Šabac, Udruženje penzionera Opštine Stari grad, „Društvo mladih istraživača“.\nUpišite tekst * + 8 = fourteen


Kukavičić: U Crnoj Gori devet hiljada turista (video) – Bankar.me\nKukavičić: U Crnoj Gori devet hiljada turista (video)\nFebruary 4, 2019 CRNA GORA, SVE VIJESTI, TURIZAM Leave a comment\nU Crnoj Gori trenutno boravi skoro devet hiljada gostiju, 1,25 hiljada više u odnosu na isti prošlogodišnji period, saopštila je direktorica Nacionalne turističke organizacije (NTO), Željka Radak Kukavičić.\nOna je za Info biro kazala da prihodi od boravišne takse za januar iznose preko 25 hiljada EUR, što je skoro 15 odsto više u odnosu na isti prošlogodišnji period.\n“Realizovane promotivne aktivnosti za zimsku turističku sezonu, vremenske prilike, ali i dobra priprema od kompletne turističke privrede, ima za rezultat to da za ovu zimsku turističku sezonu u kontinuitetu bilježimo dobre rezultate I posjećenost”, rekla je Radak Kukavičić.\nIako je završen školski raspust, kada tradicionalno najveći broj domaćih ali i gostiju iz regiona boravi u Crnoj Gori, početak februara bilježi dobru posjećenost.\nRadak Kukavićić je navela da je posebna pažnja posvećena tržištu Albanije.\n“Sredinom januara imali smo i dodatne promotivne aktivnosti na tržištu Albanije, imajući upravo u vidu da su gosti sa tog tržišta tradicionalno posjetici naših zimskih turističkih centara”, navela je Radak Kukavičić.\nPrema njenim riječima, sve ski centre u Crnoj Gori karakteriše dobra posjećenost, koja je najveća u danima vikenda, kada na skijalištima boravi u prosjeku od 1,5 hilada do dvije hiljade turista.\n“NTO u saradnji sa lokalnim turističkim organizacijama Kolašina i Žabljaka subvencionira autobuski prevoz koji se organizuje iz centra Žabljaka i Kolašina do skijališta. Takođe i neki hoteli u Kolašinu imaju svoj prevoz, što je olakšavajuća okolnost za sve goste koji se nalaze u tim gradovima”, dodala je Radak Kukavičić.\nZimski turistički centri Vučje, Lokve i Hajla, tokom vikenda organizuju sportske manifestacije na snijegu.\n“Ono što će svakako kvalitet više biti za ovogodišnju zimsku turističku ponudu jeste otvaranje novog skijališta Kolašin 1600, a do kraja ovog mjeseca u funkciji će biti i ski centar. Krajem decembra otvorili smo restoran sa oko 400 mjesta. Testiranje je u završnoj fazi, tako da će za ovu zimsku turističku sezonu svi posjetioci uživati u ponudi novog ski centra”, zaključila je Radak Kukavičić.\nPOJMOVINTO Željka Radak Kukavičić\nPrevious Američki sudija Luji Fri biće novi član UO Universal capital banke\nSljedeći Najveći penzioni fond na svijetu bilježi rekordni gubitak\nSezona kreće u julu uz promociju Crne Gore kao corona-free zone\nCrna Gora najbrže rastuća evropska turistička destinacija\nGostiju 204 hiljade, od boravišne takse 4,4 miliona eura


Dejan R. Popović: Reč-dve o Internetu | Medija centar Beograd\nPočetna > MC projekti > MC Newsletter > 04.06.2010. > Dejan R. Popović: Reč-dve o Internetu\nReč-dve o Internetu\nU oblasti javnog ili masovnog informisanja i komuniciranja postoji konfuzija u shvatanju i primeni osnovnih pojmova. Tako se, na primer, u Zakonu o javnom informisanju upotrebljava „javno glasilo“ za ustavni sinonim „medij(um)“ili „sredstvo javnog obaveštavanja (ili informisanja)”. Prema članu 11. ovog zakona, javna glasila su novine, radio programi i televizijski programi, servisi novinskih agencija, Internet i druga elektronska izdanja navedenih javnih glasila, kao i druga sredstva javnog informisanja koja pomoću reči, slike, zvuka objavljuju ideje, informacije i mišljenja namenjene javnoj distribuciji i neodređenom broju korisnika.\nMeđutim, radio progami, televizijski programi i internet izdanja novinskih članaka i programa (u radio-difuziji) jesu mediji ili sredstva javnog informisanja, dok novine i Internet to nisu, već su to mediji ili sredstva javnog komuniciranja. Jer, uopšte, komuniciranje je sredstvo informisanja, a informisanje je sredstvo saznanja. Servisi novinskih agencija ne spadaju u javna glasila, zato što ti servisi nisu neposredno namenjeni javnoj distribuciji, niti služe javnosti, već imaocima sredstava javnog informisanja i komuniciranja.\nU medije javnog ili masovnog komuniciranja spadaju novine, AM radio-difuzne stanice, FM radio-difuzne stanice, TV radio-difuzne stanice, kablovski distributivni sistemi, sistemi za višekanalnu distribuciju do više tačaka (MMDS), transponderi za direktnu satelitsku radio-difuziju i Internet - novi javni medij(um) javnog komuniciranja. Internet nije elektronsko izdanje javnih glasila, kao što to piše u zakonu; on je svetska ili međunarodna telekomunikaciona ili elektronska komunikaciona mreža koja predstavlja mešavinu medija javnog i ličnog komuniciranja.\nStručnoj i široj javnosti uglavnom je poznato da su informacija (sadržaj) i komunikacija (prenos informacije) nerazdvojni, kao i da informacija ima primat nad komunikacijom. Drugim rečima, nema informacije (saopštenja ili saznanja) bez komunikacije, niti komunikacije bez informacije. Korišćenjem Interneta poboljšava se, izgleda, sticanje znanja kao skupa povezanih i organizovanih saznanja (informacija).\nU SAD i drugim zemljama u svetu zvanično se smatra, između ostalog, da brz razvoj internet usluga predstavlja izuzetan napredak u dostupnosti obrazovnim i informacionim resursima i da ove interaktivne usluge pružaju visok stepen kontrole nad primljenim informacijama, čak i veću u budućnosti kako se tehnologije razvijaju. Međutim, o ovim zvaničnim mišljenjima može i mora da se polemiše.\nUsput, opravdano pitanje je koliko je javno informisanje putem internet usluga u skladu sa sledećim citatom: „Kant je dokazivao da znanje nije kolekcija darova dobijenih preko naših čula i uskladištenih u našem duhu kao muzeju, nego da je, u velikom stepenu, rezultat naše sopstvene mentalne aktivnosti; da moramo sebe najaktivnije zaposliti u istraživanju, upoređivanju, ujedinjavanju, uopštavanju, ako želimo da dođemo do znanja.“ (Karl R. Poper, „Otvoreno društvo i njegovi neprijatelji”, Dvadeset treće poglavlje „Sociologija saznanja“).\nBilo kako bilo, informacione i komunikacione tehnologije su preko Interneta toliko uticale na društvo da se ono samo nazvalo „informaciono društvo” – ekonomski i društveni sistem u kom znanje i informacije čine osnovne izvore progresa i pružaju šansu za razvoj svih država (deklaracija principa Svetskog samita o informacionom društvu, Ženeva, 2003). Na informaciono društvo se gleda kao na otelotvorenje Interneta, kao što se na potrošačko društvo u kapitalizmu gleda kao na otelotvorenje tržisne privrede.\nDejan R. Popović


Aktivisti SNS-a u Zaječaru u akciji čišćenja snega (VIDEO)\nPovereništvo Srpske napredne stranke u Zaječaru organizovalo je danas akciju čišćenja snega oko Doma kulture i mosta u naselju Kotlujevac.\nCilj i poenta današnje akcije, kako ističe poverenik Srpske napredne stranke u Zaječaru Vladan Paunović, je pre svega pomoć komšijama i svim sugrađanima.\n“Aktivisti Srpske napredne stranke svojim radom i aktivnostima žele da daju primer svim ostalim sugrađanima, ne bi li se i oni priključili da očistimo nečije dvorište, neki prilaz ili most, zapravo sva ona mesta koja su jako bitna za naše funkcionisanje. Dakle, pomoć komšijama i svim našim sugrađanima je cilj ove akcije”, kaže Paunović.\nNa pitanje da li je današnja akcija možda rezultat lošeg rada nadležnih službi za čišćenje ulica i puteva, Paunović ističe da ova akcija to ni u kom slučaju ne predstavlja i dodaje da se ne može očekivati da mašine i službe zadužene za zimsko održavanje stignu do svakog čoveka i sokaka, te su upravo sugrađani ti koji se moraju solidarisati i pomagati službama, ali i jedni drugima.\n“Cela zemlja je prosto okovana snegom i ledom. Mašine i službe koje su zadužene za zimsko održavanje ne mogu sve same da postignu i da očiste sve ulice, sokake, prostor oko ambulante, mostove. Zato se moramo svi mi pridružiti i pomoći, pogotovo kada ovakvo vreme dugo traje. Moramo dati svoj doprinos i da uradimo sve što je do nas, da probudimo osećaj solidarnosti i kolegijalnosti kako bi bili zadovoljniji svi”, kaže Paunović i napominje:\n“U našem gradu imamo i kvalitetno grejanje i redovno izvoženje smeća, glavne ulice su prohodne. To pokazuje da sve komunalne službe u gradu funkcionišu, a naša današnja akcija je zapravo poziv svim građanima da izađu da pomognu službenim licima koji rade na čišćenju snega kako bi svima bilo lepše”.\nakcija čišćenje snega kotlujevac politika sns zaječar stranka


Promet na grčkim aerodromima duplo veći u oktobru nego prošle godine – Krstarica\nPromet na grčkim aerodromima duplo veći u oktobru nego prošle godine\nTanjug 22. novembra 2021. 13:09\nATINA, 22. novembra (Tanjuig) – Međunarodni vazdušni saobraćaj ka Grčkoj dodatno je porastao u oktobru, na kraju letnje turističke sezone, pokazali su današnji podaci direktorata za civilno vazduhoplovstvo.\nBroj dolazaka se u oktobru više nego udvostručo na 1,68 miliona putnika sa oko 742 hiljade godinu dana ranije, kada su korona mere ograničenja blokirale međunarodna putovanja, prenosi Rojters.\nGrčka, u kojoj turizam čini oko jedne petine bruto domaćeg proizvoda, pretrpela je 2020. godine najveći pad vazdušnog saobraćaja u istoriji, pri čemu je broj dolazaka pao za čak 75 odsto u odnosu na prethodnu godinu.\nMasovna kampanja vakcinacija i testiranja na kovid-19, omogućili su zemlji da u maju ove godine ponovo otvori granice za strane putnike, nadajući se rastu dolazaka od 50 posto u odnosu na pretkrizni nivo iz 2019, kada je zemlja dočekala rekordnih više od 30 miliona turista.\nUkupan promet na grčkim aerodromima porastao je za 69 odsto tokom deset meseci zaključno sa oktobrom, na oko 32 miliona putnika, ali je i dalje za 45,7 posto manji u odnosu na isti period 2019, pre izbijanja pandemije, pokazuju podaci regulatora za civilno vazduhoplovsto.


Vesti: Specijalna operacija Rusije u Donbasu – koji su sledeći koraci /video/ - 24.02.2022, Sputnik Srbija\nVesti: Specijalna operacija Rusije u Donbasu – koji su sledeći koraci /video/\nPratite uživo vesti Radija Sputnjik 24.02.2022, Sputnik Srbija\nSpecijalna vojna operacija Rusije u Donbasu. Nisu nam ostavili drugog izbora, ovo je pitanje života o smrti za Rusiju, poručio ruski predsednik.\nBajden najavio je danas da će SAD, zajedno sa saveznicima, uvesti „vrlo teške sankcije Rusiji“ i nastaviti da pružaju podršku Ukrajini. Na koji način NATO I Zapad pomažu Ukrajini I kakvu podršku Kijev može da očekuje od njih?\nRedakcija Sputnjik Srbija realizovaće uživo u 14 sati specijalnu emisiju posvećenu krizi u Ukrajini i Donbasu. Novonastalu situaciju u tom regionu komentarisaće glavna urednica Sputnjika Srbija Ljubinka Milinčić.\nNakon najnovijeg fijaska u Briselu, jasno je da se ni tri i po meseca od poslednjeg susreta delegacija Beograda i Prištine ništa nije promenilo u načinu razmišljanja kosovskih vlasti, kaže politički analitičar Dejan Vuk Stanković.


Djevojka žiletom izrezala vene u toaletu – Haber.ba\nDjevojka žiletom izrezala vene u toaletu\nBrzom liječničkom intervencijom njen život je spašen i trenutno je izvan životne opasnosti\norašje - Avaz\nTridesetjednogodišnja djevojka iz Donje Mahale kod Orašja,čiji identitet policija nije objavila,jučer je pokušala suicid,saopćili su službeni izvori.\n– U popodnevnim satima smo dobili dojavu od njene rodbine da je djevojka u vanjskom toaletu u porodičnom dvorištu pokušala suicid.Ona je žiletom izrezala vene na rukama,međutim brzom liječničkom intervencijom njen život je spašen i ona je izvan životne opasnosti-kažu u policiji.\nDjevojka je prevezena u orašku Kantonalnu bolnicu u kojoj je dežurni ljekar hitnom inzervencijom zaustavio krvarenje,a nakon ukazane pomoći s obzirom da se djevojka nalazi u lošem psihičkom stanju prevezena je na daljnje liječenje u tuzlansku bolnicu.\nUviđaj su na mjestu pokušaja suicida uradili oraški policajci,a razlozi zbog kojih je djevojka pokušala samoubistvo se istražuju. prenosi “Avaz“.\nTeme:djevojka, Orašje, rezanje, vene


Pomoć službenicima u postupcima javnih nabavki | EUME\nNaslovnica Info Press info Pomoć službenicima u postupcima javnih nabavki\nPomoć službenicima u postupcima javnih nabavki\nCrnogorska verzija knjige pod nazivom Odbrana presuda Suda pravde Evropske unije (SPEU) o javnim nabavkama, crnogorska verzija, pomoći će službenicima da efikasno, ekonomično i efektivno obavljaju te postupke, saopšteno je danas na promociji publikacije.\nDirektor Uprave za javne nabavke, Mersad Mujević, kazao je da se publikacija o javnim nabavkama, koju je pripremila SIGMA u saradnji sa tom institucijom, bavi važnim odlukama SPEU u devet različitih oblasti.\n„Ova knjiga konkretan je doprinos boljem razumijevanju nove i zahtjevne materije o javnim nabavkama. Poseban doprinos je praktična primjena koncepta javnih nabavki u poslovnoj praksi EU, sa vezama na crnogorski pravni sistem“, rekao je Mujević u PR Centru.\nOn je rekao da je u knjizi obrađeno devet tema značajnih za javne nabavke, koje se, između ostalog, odnose na “interne” nabavke, izbor privrednog subjekta – osnove za isključenje, izbor privrednog subjekta – kvalifikacija, dodjelu ugovora, tehničke specifikacije, izmjene ugovora i Ppavne ljekove.\n„Analiza koja slijedi kroz iščitavanje ove knjige je urađena u presudama koja se tiču vremena između 2006. i prošle godine, gdje je većina relevantnih predmeta Suda pravde koji se odnose na devet pomenutih tema obrađena u smislu pokretanja, sprovođenja procedure i sadržaja presuda , kao i posljedice zbog nepoštovanja određenih presuda“, kazao je Mujević.\nElektronska verzija knjige dostupna je na sajtu Uprave za javne nabavke, dok je štampanu verziju moguće preuzeti u samoj Upravi.


Politika - datum: 2018-07-17 ČELNIK SNS-A MOMČILO VUKSANOVIĆ PISAO PREDSJEDNIKU SRBIJE ALEKSANDRU VUČIĆU\nMomčilo Vuksanović Status Srba moramo riješiti\nPoložaj srpskog naroda u Crnoj Gori je veoma složen i gotovo nepodnošljiv. Sve životne potrebe srpskog naroda uslovljene su promjenom identiteta, rekao je predsjednik Srpskog nacionalnog savjeta Momčilo Vuksanović u pismu predsjedniku Republike Srbije Aleksandru Vučiću. Vuksanović je rekao da srpski narod u Crnoj Gori nema riješen ustavno-pravni status, te da su mu uskraćena mnoga davno stečena prava.\n– U Crnoj Gori Srba nema u državnim institucijama, od mjesne zajednice do diplomatije, a javno deklarisani Srbi po pravilu nemaju nikakvu mogućnost da svoju perspektivu i perspektivu svojih porodica planiraju u Crnoj Gori. Zastupljenost u državnim institucijama i lokalnoj samoupravi više se ne mjeri procentima, već pojedinačnim slučajevima, ukoliko ih uopšte ima, a isti je slučaj i u privatnom sektoru, pa čak i u državnim firmama Republike Srbije. Uprava za kadrove Crne Gore je sredstvo za pritisak i promjenu identiteta srpskog naroda, gdje se pri odabiru kandidata za zapošljavanje poništava uspjeh postignut u školama i na fakultetima kroz falsifikovano testiranje i odabir unaprijed nacionalno i politički pripremljenih kandidata – tvrdi Vuksanović.\nNaveo je da su u obrazovnim programima, od predškolskog do visokoškolskog obrazovanja, eliminisani sadržaji vezani za srpsku književnost, kulturu, istoriju i istoriju umjetnosti, kao i gotovo svi kadrovi srpske nacionalnosti u tim institucijama.\n– Podrška Vlade Republike Srbije srpskom narodu kroz kupovinu „Srpske kuće“ za naučne, kulturne i medijske organizacije srpskog naroda u Crnoj Gori nije opravdala početna očekivanja, jer ni nakon dvije godine nije u funkciji ostvarivanja predviđenih aktivnosti i nije privedena namjeni. Naravno, ni o tome još niko ne vodi računa. Srpski narod, bez uticaja i podrške Republike Srbije, ne može opstati u Crnoj Gori, osim uz promjenu identiteta. Republika Srbija ima i pravo i obavezu da ozbiljno vodi računa o više od 200.000 svojih sunarodnika, što do sada nije bio slučaj ni u naznakama. Stoga Vas molimo, bez obzira na Vaše brojne obaveze i probleme, da pitanje statusa i opstanka srpskog naroda u Crnoj Gori u što je moguće kraćem vremenu uzmete u razmatranje – poručio je Vuksanović.


Severina "bacila" oko na Novaka Đokovića!?\n31 Januara, 2022 17:00\nKraljica hrvatske estrade i bivša snajka srpskog pevača folk muzike Dragana Kojića Kebe, Severina Vučković iako je ostvarila veoma uspešnu karijeru i dobila mnoštvo nagrada, pevačica često ističe kako je njen sin Aleksandar najveće dostignuće u njenom životu, a najdraža uloga joj je upravo majčinska.\nKako se nedavno razvela od Igora Kojića, a izborila se i za starateljstvo nad sinom nakon ogromnog broja sudskih procesa sa bivšim emotivnim parnerom Milanom Popovićem, pa tako pevačica danas može da uživa u svakodnevnim slatkim obavezama majčinstva.\nMeđutim, kako saznajemo iz domaćih medija, nedavno je pokrenuta peticija da joj se zabrani ulazak u Srbiju zbog navodne izjave da su „Srbi genocidni“,iako je veoma često javno podržavala srpskog asa i najboljeg igrača sveta, Novaka Đokovića.\nPročitajte: Keba progovorio o Severini: „Njenog sina volim najviše na svetu!“\nNaime, splitska pevačica ni ranije nije skrivala kako je fan lika i dela najboljeg u svetu tenisa, Novaka Đokovića, pa je tako prošle godine u svojoj objavi na društvenoj mreži Instagram napisala:\n–Čast je živeti u vreme Novaka Đokovića– napisala je Severina svojevremeno.\nSeverina nije ostala imuna na šmekersku poruku šampiona!\nNakon teniskog spektakla u kojem je Danil Medvedev bio na korak od pobede u finalu Australijan opena, a kraju samog meča je pobedio Rafael Nadal, tim povodom oglasio i najbolji teniser sveta Novak, a poruka koju je uputio svojim rivalima oduševila je svetski džet-set a i poznate ličnosti estrade širom regiona i sveta, te ni Severina nije ostala imuna na šmekersku poruku šampiona.\nNaime, Novak je poput pravog šmekera uputio čestitke svima koji su se borili u finalu.\n– Na ovogodišnjem Australijan openu je odigrano nekoliko izvanrednih mečeva, a i finale je bilo izuzetno. Čestitam Ešli Barti na neverovatnom nastupu pred svojom publikom, kao i Daniel Kolins na neverovatnom turniru. Čestitam i Rafaelu Nadalu na osvajanju 21. grend slema. Neverovatno dostignuće. Imao je impresivnu borbenost koja je preovladavala i drugi put. Čestitam i Medvedevu koji je dao sve od sebe i igrao sa strašću i odlučnošću koju sam i očekivao od njega – poručio je Novak Đoković koji se oglasio na svom Instagramu.\nA ispod Noletove objave koju je nakon samo dva sata lajkovalo više od pola miliona ljudi, poznate ličnosti i fanovi dobrog tenisa i šmekerskih poteza ostavljali su komentare veličajući ovaj potez dosledan pravih šampiona, te mu je ispod same objave, komentar uputila i hrvatska pop diva, ostavljajući mu srce, te na taj način iskazala naklonost popularnom teniseru.\nAustralijan openu dragan kojić keba igor kojić milan popović severina severina i keba severina i novak djokovic severina vučković


Popović: Najvažniji cilj je titula u Super ligi\nfoto: FK Partizan Facebook\nGolman fudbalskog kluba Partizan Aleksandar Popović rekao je da je najvažniji cilj ekipe u predstojećem periodu osvajanje titule u Super ligi Srbije, kao i da se nada da će se tim dobro pripremiti za nastavak sezone.\n„Najvažniji cilj je titula, titula nam je svima cilj, da vratimo pehar u Humsku. Naravno cilj nam je i da nastavimo sa dobrim partijama u Evropi, jer to donosi novac klubu, i uvek je lepo igrati na evropskoj sceni. Ali mislim da je najveći cilj nas kao ekipe, da osvojimo titulu. Imamo lepu prednost, naše je samo da se dobro pripremimo na zimskim pripremama, i onda da nastavimo sa ovakvim partijama“, rekao je Popović za agenciju Beta.\nFudbaleri Partizana polusezonu u Super ligi Srbije završili su na prvom mestu sa 59 bodova, i imaju pet bodova više od drugoplasirane ekipe Crvene zvezde.\nCrno-beli su posle 21. odigranog kola u domaćem prvenstvu ostvarili 19 pobeda i dva nerešena rezultata.\nPartizan je poslednju titulu prvaka Srbije osvojio u sezoni 2016/17.\nPopović je istakao da je zadovoljan kako rezultatima kluba, tako i njegovom igrom, u prvom delu sezone.\n„Sigurno da sam zadovoljan, prvi smo na tabeli, osigurali smo proleće u Evropi, tako da timski smo imali odličnu polusezonu, a i na ličnom planu sam zadovoljan, ovo je sigurno najbolja sezona u mom životu. Ovo je moja prva sezona, gde branim kao prvi golman i jako sam zadovoljan“, dodao je 22-godišnji golman.\nGolman crno-belih rekao je da mu je želja da i naredna godina bude uspešna, kao i ova.\n„Uvek težim da naredna godina bude bolja od prošle, ali nek se samo ponovi, i nek bude za trunku bolja i ja ću biti zadovoljan“, rekao je on.\nPopović je u septembru potpisao novi ugovor sa Partizanom do 2024. godine, i ističe da ne razmišlja o odlasku iz kluba.\n„Mislim da je Partizan prava sredina, u kojoj se razvijam na pravi način“, zaključio je Popović.\nDrugi deo sezone počeće u februaru, a Partizan će u 22. kolu Super lige Srbije gostovati Radničkom u Nišu, dok će 17. februara gostovati Sparti iz Praga, u prvom meču šesnaestine finala Lige konferencija.\nAleksandar Popović, FK Partizan, golman, Super liga Srbije


Košta napravio glupost, sada je definitivno završio sa Simeoneom! - Sportske.net\nKošta napravio glupost, sada je definitivno završio sa Simeoneom!\nBrazilac ne može da se smiri.\nFoto: Epa/Pablo Martin\nAtletiko pronašao zamenu za Godina u Nemačkoj?Uz sve muke, Dijego Košta će i na sud!Atletiko obavio strašno važan posao!"Jorgandžije" pronašle štopere, problem prave Italijani!Primera - Grizman i Morata približili Atletiko vrhu i Seltu Segundi!\nDijego Košta je u poslednjih par godina u centru pažnje ponajviše zbog svog neprimerenog ponašanja na terenu, neretko i van njega.\nNovi gaf napravio je u derbiju sa Barselonom u okviru španske Primere, kada je sredinom prvog poluvremena zaradio direktan crveni karton, jer je uputio salvu uvreda glavom sudiji Manzanu.\nZaradio je osam mečeva suspenzije zbog svog nedoličnog ponašanja, završio je sezonu, a sada se nije pojavio ni na treningu "Jorgandžija".\nTačnije, on je bio u trening centru, ali je odbio da trenira.\nRazlog za to je navodno disciplinski postupak koji je Atletiko pokrenuo protiv svog napadača, zbog svog ponašanja koje je dovelo da u ključnom meču tekuće sezone dobije direktan crveni karton i saigrače ostavi na cedilu, Barsa je na kraju sa igračem više ostvarila trijumf od 2:0 i tako napravila veliki korak ka osvajanju titule.\nTreba dodati i da se juče pojavila vest da mu se sprema suđenje zbog navodne utaje poreza.\nDijego Košta se nakon nesuglasica sa Konteom u Čelsiju vratio u redove madridskog Atletika za čak 60 miliona evra, ali je postigao samo četiri pogotka u španskoj Primeri.\nSimeone je navodno već tražio da Brazilac bude stavljen na transfer listu, za njega nema budućnosti u klubu, a izgleda da je povratak bio ogromna greška, plaćen je 66 miliona.\nU svakom slučaju Košta čeka ponudu iz Kine kako bi uzeo veliki novac, čini se da je njegova evropska karijera završena.


Kancelarija za KiM: Za 19 godina na KIM se vratilo manje od pet odsto raselјenih - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Kancelarija za KiM: Za 19 godina na KIM se vratilo manje od pet odsto raselјenih\nKancelarija za Kosovo i Metohiju, povodom Međunarodnog dana izbeglica, podseća da je nakon masovnog proterivanja nealbanskog stanovništva iz naše južne pokrajine Srbija zbrinula više od 220.000 interno raselјenih, i da se do danas na svoje predratne adrese vratilo manje od pet odsto, a da je održiv povratak zabeležen u samo 1,9 odsto slučajeva.\nPovratak na Kosovo i Metohiju nije adekvatno tretiran od strane međunarodne zajednice iako su, bez ikakve sumnje, interno raselјena lica iz naše južne pokrajine najugroženija raselјenička populacija u Evropi.\nProcene su da se na Kosovo i Metohiju u proteklih devetnaest godina vratilo svega oko 4.000 raselјenih, i oni se svakodnevno suočavaju sa nizom problema koji se ne otklanjaju upravo da bi se preostali raselјeni obeshrabrili u nameri da se vrate na svoja imanja.\nOsim sa fizičkim napadima na povratnike, njihovu imovinu i versku i kulturnu baštinu, suočeni smo sa nemogućnošću ostvarivanja prva na povrat privatne imovine i masovnim izdavanjem dozvola za legalizaciju objekata koje uzurpatori podižu na zemlјištu raselјenih lica kao jednom od klјučnih prepreka održivom povratku.\nUprkos lošim rezulatima povratka, i dalјe postoji veliki broj inerno raselјenih koji žele da se vrate na Kosovo i Metohiju, što potvrđuje i ovogodišnje istraživanje UNHCR-a prema kojem čak 95,7 odsto anketiranih porodica pokazuje zainteresovanost za povratak, a kao nedostajuće uslove raselјeni navode rešavanje stambenih i drugih imovinskih pitanja, bezbednost, slobodu kretanja i zapošlјavanje.\nKancelarija za Kosovo i Metohiju nastaviće da se bori za stvaranje uslova za povratak interno raselјenih lica u našu južnu pokrajinu, a jedan od važnih koraka u tom smeru biće i realizacija projekta „Sunčana dolina“, kojim će biti osigurani uslovi za održivi povratak oko 300 porodica.


Vladimir Goati (levo) i Nemanja Nenadić\nU periodu od 26. novembra prošle, do 22. februara ove godine, na uzorku od 1.500 ispitanika, organizacija "Transparentnost Srbija" radila je istraživanje o iskustvima građana sa korupcijom. Kako pokazuju rezultati, 22 odsto građana dalo je mito makar jednom u poslednjih godinu dana.\nIstraživanje organizacije "Transparentnost Srbija" pokazuje da 44 odsto ispitanika smatra da Vlada loše vodi borbu protiv korupcije, dok 28 odsto smatra da se dobro bori. Takođe, prema podacima koje izneo Nemanja Nenadić, programski direktor "Transparentnosti", 40 odsto ispitanika smatra da se nivo korupcije nije smanjio u odnosu na pre četiri godine, a 26 odsto misli da je došlo do smanjenja.\nNa današnjem predstavljanju globalnog barometra korupcije, on je rekao i da je prošle godine u Srbiji bilo oko 374 hiljade slučajeva sitne korupcije, a da je u stvarnosti je taj broj mnogo veći.\nPrema mišljenju Nenadića, to je razlog za snažnu akciju države kako bi se ljudi ohrabrili da prijave korupciju:\n"Ta akcija ne sme da bude promotivno-propagandnog tipa, nisu nam potrebni spotovi, već vrlo konkretne akcije tužilaca i drugih državnih organa, koji će demonstrirati u praksi da će svaki prijavljeni slučaj korupcije dovesti do kraja. To je ono što bi najsnažnije uverilo građane da sve to što rade, i njihovo angažovanje na polju borbe protiv korupcije ima smisla".\nPredsednik "Transparentnosti Srbija" Vladimir Goati istakao je da je, prema mišljenju građana, pored nezaposlenosti i niskog životnog standarda, korupcija treći važan problem, koji vlasti treba da rešavaju. Barometar korupcije u Srbiji ide od 41 do 50 odsto, a 100 odsto je država bez korupcije i tako nešto ne postoji, rekao je Goati:\n"One zemlje koje imaju ispod 50, numerički izraženo, one imaju vlastitu korupciju, i to je crveno svetlo koje se pali za svakog ko investira".\nKada je reč o utisku građana o korumpiranosti, istraživanje "Transparentnosti Srbija" pokazuje da 34 odsto smatra da su korumpirani direktori preduzeća i poreski službenici, 33 odsto misli da su to odbornici u telima lokalne samouprave i policija, 32 odsto kaže da su to sudije i državni službenici, 27 odsto smatra da su to predsednik, premijer i narodni poslanici, dok 20 odsto misli da su to verske vođe.


Jovanović: Gradska vlast pravi ustupke firmama povezanim sa Đokovićem - Zoomer\nNovinari Balkanske istraživačke mreže (BIRN) objavili su dokaze o višegodišnjim ustupcima koje je gradska vlast u Beogradu pružala firmi oca našeg najboljeg tenisera Novaka Đokovića, kasnije i firmi u vlasništvu njega i njegove supruge.\nAnalizom dokumentacije, kao i kroz razgovore sa ljudima, istraživački novinari otkrili su da je „Teniski centar Novak“ poslednjih osam godine koristila firma u vlasništvu Srđana Đokovića, a da nije imala ugovor o zakupu i nije plaćala kiriju. Sve vreme, ta firma je nadograđivala i investirala u „TC Novak“, zbog čega grad sada treba da joj isplati nekoliko stotina hiljda evra.\nPored toga, otkrili su i da se u nastavku Sportskog centra „Milan Gale Muškatirović“ na Donjem Dorćolu, u okviru koga se nalazi i „TC Novak“, planira izgradanja novog sportskog kompleksa, koju je upravo taj teniski centar inicirao. Uprkos izveštajima nadležnih institucija, Grad Beograd je prema pisanju BIRN-a odobrio izgradnju tog kompleksa na 30 hiljada kvadrata uz Kalemegdansku tvrđavu.\nNovinarka Natalija Jovanović, koja je radila na ovoj priči za Zoomer govori o procesu rada i izazovima koji su bili pred njom i njenim kolegama tokom istraživanja ove teme.\nIstiče da su ideju za ovo istraživanje dali čitaoci BIRN-a.\n„Kao i mnoge priče pre ove, ideju su letos pičovali naši čitaoci, zabrinuti građani koji su načuli da se u planu za linijski park krije jedan nov građevinski poduhvat. Tragom ove informacije krenuli smo u istraživanje.“, kaže Natalija\n„Posao novinarke doživljavam kao preispitivanje realnosti i traganje za činjenicama koje su u ovoj priči nedvosmisleno pokazale da gradska vlast godinama pravi ustupke firmama povezanim sa nacionalnim herojem.“\nNatalija Jovanović za Zoomer\nKako su novinari istraživali ovu temu?\nTokom istraživanja dugog šest meseci, novinari BIRN-a najpre su došli do presude Privrednog suda, a zatim su saznali da je paralelno sa rešavanjem ovog spora grad Beograd organizovao razgovore o mirnom rešavanju spora. Odnosno, kako kaže Natalija, da postoji nekoliko veštačenja Gradskog zavoda koja pokazuju koliko su u „TC Novak“ uložile firma i grad. Najteže im je bilo da prikupe dokumentaciju koja pokazuje kako je grad došao u situaciju da duguje firmi Srđana Đokovića koja poslednjih osam godina nije plaćala zakup šljakastih terena.\n„Trebalo nam je nekoliko meseci da dođemo do svih tih dokumenata i sklopimo celu priču – da je firma investirala više nego što grad od nje potražuje na ime neplaćenih kirija, a da su investicije firme procenjene na osnovu nepotpune dokumentacije.“, kaže Jovanović\nIstiče da je bilo veoma teško istraživati ovu temu i zbog toga što su ona i njen kolega, Aleksa Tešić, koji je takođe radio na ovoj priči, odrasli gledajući Novaka, ali, ističe Natalija, posao novinara nije da bez preispitivanja reklamira bilo koji set vrednosti, nego da preispituje i traga za činjenicama.\n„Kroz sportske uspehe Novak Đoković pokazao nam je niz vrednosti koje često nedostaju našoj generaciji – da ima smisla truditi se, naporno i vredno napredovati ka zacrtanom cilju. Međutim, naš posao nije da bez preispitivanja reklamira bilo koji set vrednosti. Posao novinarke doživljavam kao preispitivanje realnosti i traganje za činjenicama koje su u ovoj priči nedvosmisleno pokazale da gradska vlast godinama pravi ustupke firmama povezanim sa nacionalnim herojem.\nPored truda i zalaganja, podjednako važne za našu generaciju su slobode da argumentovano i činjenično pišemo i mislimo, da promatramo stvari i autoritete našeg vremena. Da sve to radimo bez bojazni da će nas zbog toga rastrgnuti tabloidi, neko opsovati na ulici ili pozivati na naše ubistvo na internetu.“, naglašava Natalija\nŠta nam ovo pokazuje o prirodi vlasti?\nPrema njenom mišljenju, ova priča samo je još jedan slučaj u nizu gde se vlast ponaša kao servis moćnih ljudi i onih za koje proceni da su joj važni.\n„Manir vlasti je da velike i značajne projekte drži dalje od očiju javnosti, uz minimalnu debatu i uključivanje građana zato što veruje da će tako brže i efikasnije sprovesti projekte. Zbog toga nam poslednjih godina treba istraživačko novinarstvo da saznamo šta se dešava u našem komšiluku.“, navodi Jovanović\nSmatra da je pogrešno tumačenje da se sve to dešava zato što su građani pasivni i nezainteresovani za svoje okruženje.\n„Upravo suprotno pokazuju razne komšijske inicijative u Beogradu u kojima građani na razne načine pokušavaju da stave vlasti do znanja da ne žele rušenje lokalnih parkića i starih zgrada, ne žele novi stambeni kvart tik ispred prozora, ne žele metro koji ih ne vozi gde treba i uz to može da naruši vodosnabdevanje. Zbog toga što mora da krije od građana šta radi, a onda odstupa od prvobitnih planova pod njihovim nezadovoljstvom, vlast deluje slaba i kao da joj se žuri da započne što više stvari dok još ima vremena.“, smatra Natalija\nUpitana šta je potrebno da se dogodi da se građani i građanke Srbije ne naviknu na ovakvu situaciju i prestanu da se interesuju za otkrića istraživačkih novinara i novinarki, Natalija navodi da je potrebno da one dobiju epilog pred sudom, da se razreše pred instituijama.\n„Potrebno je da odgovorni za zloupotrebe i kršenje zakona budu kažnjeni, a nagrađeni i promovisani oni koji su pokušavali da spreče i ukažu na razne negativne pojave koje pratimo poslednjih godina. Diskretni heroji, ljudi koji su pomogli da razumemo neke od najvećih problema našeg vremena još uvek su zarobljeni u sistemima na čije su loše postupke ukazivali ili su oterani sa posla i nalaze se u nekoj vrsti pravnog vakuma poput uzbunjivača iz „Krušika” Aleksandra Obradovića. To su stvari na koje ne smemo da zaboravimo i na kojima treba da insistiramo kao društvo.“, zaključuje novinarka BIRN-a Natalija Jovanović\nOvu, kao i mnoge druge istraživačke priče možete čitati na portalu BIRN-a.\nPrethodni članakIva Lorens: Privatni život treba da ostane privatan\nSledeći članakGaslighting – gas, munja ili oba?


Krizni štab: Nagli porast broja oboljelih, neophodno pooštriti mjere u RS\nU Republici Srpskoj konstatovan je nagli porast broja oboljelih od COVID-19, a medicinski radnici upozoravaju da je epidemiološka situacija zabrinjavajuća i da u takvim okolnostima zaštita života i zdravlja građana moraju biti prioritet.\nSaopšteno je to nakon sjednice članovi Kriznog štaba za praćenje epidemiološke situacije u RS uslijed koronavirusa.\n“Zaključeno je i da je neophodno pooštriti mjere kako bi se smanjio pritisak na zdravstvene ustanove, kako na primarnom nivou gdje se bilježi nagli rast broja pregledanih pacijenata, tako i priliv pacijenata sa srednje teškom i teškom kliničkom slikom u bolnice, a kako ne bi bio ugrožen proces vakcinacije protiv COVID-19 u RS”, saopšteno je iz Ministarstva zdravlja i socijalne zaštite RS nakon sjednice štaba održane u Banjaluci.\nKako je saopšteno, direktor Instituta za javno zdravstvo RS Branislav Zeljković prenio je stav stručne zajednice po kojem bi za zaustavljanje zabrinjavajućeg trenda rasta novooboljelih i hospitalizovanih bilo neophodno pooštriti određene mjere u zajednici, povećati stepen svijesti i odgovornosti pojedinca o nužnosti primjene ličnih zaštitnih mjera i disciplinu u poštovanju svih preporuka Instituta za javno zdravstvo RS, u cilju zaštite zdravlja stanovništva.\nGrađanima RS su još jednom uputili apel da se pridržavaju ličnih zaštitnih mjera i poštuju preporuke Instituta, kako se prije svega lično ne bi izlagali opasnosti od zaraze.\nZa danas je zakazana i sjednica Republičkog štaba za vanredne situacije nadležnog za donošenje epidemioloških mjera u RS.\nTags\t#Koronakriza\t#Krizni štab\t#Krizni štab Federalnog ministarstva zdravstva\nZatražen pritvor za Damira Kovačevića, osumnjičenog za dječiju pornografiju u pokušaju


Većina Italijana se stidi žena sa velikim grudima\nIstraživanje je obavio psiholog Rafael Moreli. On je intervjuisao 926 Italijana starosti od 24 do 50 godina. Pitanja im je postavljao upravo na onom mestu gde ima najviše golišavosti – na plaži.\nOtkrio je da 65% muškaraca oseća nelagodnost kada ugleda natprosečno velike ženske grudi. Muškarci iz ove grupe su izjavili da u takvim situacijama obično počnu da zamuckuju i crvene. Trideset i jedan procenat pripadnika muškog pola oseća „strah“ kada vidi ženu u toplesu, navodi se u istraživanju.\nPedeset i jedan procenat Italijana se ne oseća lagodno kada vidi ženu u odeći koja previše otkriva. Psiholozi kažu da je uzročnik ovoga to što se muškarci nalaze u situaciji kada direktno treba da dokažu svoje sposobnosti. Kada su sa drugovima, ponašaju se vrlo „mačo“, ali je stvar drugačija kada treba da se pokažu na delu.\nVećina ispitanika je rekla da najviše voli tip „devojke iz susedstva“. Još dodaju da je bolje da devojka ima „bar malo celulita“ nego da bude stereotipna „lepotica“ bez mane.


"Tači, da ima imalo čovečnosti i diplomatskog takta, ne bi pokušavao da na jeftin i neumesan način zloupotrebljava Holokaust i stradanje jevrejskog naroda u Drugom svetskom ratu, koje se ne može porediti ni sa čim, pa ni sa stradanjima tokom sukoba na području bivše Јugoslavije", naveo je Đuruć.\nOn je u saopštenju ukazao da je "Tači pokazao vrhunski neukus i necivilizovanost pokušavši da u javnu komunikaciju uvede termin `balkanski Holokaust`, poredivši Srbe sa nacistima, a Albance sa Јevrejima".\nPrema njegovim rečima, Tači je time priznao da njemu i njegovim političkim istomišljenicima nije stalo do žrtava niti njihovih porodica, već su mu žrtve i ljudska patnja samo jedno od sredstava za jeftino političko poentiranje.\n"Ovakve stvari se ne rade. Nema nikakvog izgovora za to što ste danas učinili", naveo je Đurić u saopštenju.\nOn je dodao da bi Tači, umjesto što skrnavi sjećanje na jevrejske žrtve u Drugom svjetskom ratu, mogao da se pozabavi suočavanjem sa sopstvenom ratnom i zločinačkom prošlošću.\nĐurić smatra da bi Tači mogao da objasni kako je moguće da se na teritoriji na kojoj obavlja funkciju predsjednika privremenih institucija sistematski uništavaju dokazi i ubijaju svjedoci zlodjela terorističke UČK.\nTači je prethodno saopštio na Fejsbuku da "Srbija i dalje negira zločine koji su prouzrokovali balkanski Holokaust u BiH i na Kosovu".\n4441 glasova 73%


Peking: Američke raketne probe otvaraju novo poglavlje i dovešće do nove trke u naoružanju! | NetLineSystem.com\nPeking: Američke raketne probe otvaraju novo poglavlje i dovešće do nove trke u naoružanju!\n20.08.2019 Jednostrani potezi Vašingtona u vezi sa testiranjem krstarećih raketa kopnenog baziranja dovešće do globalne trke u naoružanju i negativno se odraziti na globalnu stabilnost, izjavio je portparol Ministarstva spoljnih poslova Kine Geng Šuang.\nPentagon je 19. avgusta saopštio da je testirao konvencionalnu krstareću raketu kopnenog baziranja koja je ranije bila zabranjena Sporazumom o likvidaciji raketa srednjeg i kratkog dometa.\nRaketa je uspešno pogodila cilj nakon više od 500 kilometara leta.\nSporazum je prestao da važi 2. avgusta, a prema njegovim odredbama rakete dometa od 500 do 5.500 kilometara su bile zabranjene.\nPentagon je kasnije potvrdio za Sputnjik da je testirana modifikacija krstareće rakete „tomahavk“ predviđena za pogađanje kopnenih ciljeva.


Brnabić najavila sednicu Kriznog štaba na kojoj će se razmatrati uvodjenje novih mera\nPremijerka Srbije Ana Brnabić najavila je da će ove sedmice biti održana sednica Kriznog štaba na kojoj će se razmatrati da li je potrebno uvodenje novih mera. Ona je, posle sastanka sa predstavnicima Saveza samostalnih sindikata Srbije (SSSS), izjavila da je izuzetno važno naći balans izmedju bezbedne situacije i ekonomije, uzimajući i obzir mentano zdravlje nacije.\n„Ljudi moraju nešto da rade da bi mogli da žive i da bi mogli da imaju šta da jedu, da bi zadržali svoje poslove, ali i da bi mi platili za sve najmodernije lekove, da bi mogli na najbolji mogući način da štitimo živote svojih gradjana,“ istakla je premijerka.\nNa pitanje novinara da li se uvodjenje kovid propusnica na 24 sata u Srbiji odlaže iz političkih razloga, premijerka je istakla da se odluke ni sada, kao ni ranije, ne donose na osnovu političke kalkulacije.\n„Meni je drago da sada nismo žarište u Evropi i da imamo situaciju koja se smiruje, dok ulazimo u najteže mesece, decembar i januar, sa, čini mi se, sve stabilnijom epidemiološkom situacijom,“ ocenila je Brnabić.\nAna Brnabić, COVID-19, krizni štab, SSSS


Na osnovu člana 54. stav 3. Zakona o javnim nabavkama ("Službeni glasnik RS", broj 116/08),\nO NAČINU POSTUPANjA SA ELEKTRONSKIM PONUDAMA I NAČINU SPROVOĐENjA ELEKTRONSKE LICITACIJE U POSTUPCIMA JAVNIH NABAVKI\nOvim pravilnikom bliže se uređuje način postupanja sa elektronskim ponudama i način sprovođenja elektronske licitacije u postupcima javnih nabavki.\nElektronska ponuda jeste ponuda ili deo ponude koju ponuđač dostavlja naručiocu u elektronskom obliku i kao takva mora da bude predviđena konkursnom dokumentacijom, da ispunjava načelo elektronskog poslovanja prema posebnim propisima i da sa ostalim delovima ponude istog ponuđača čini nedvosmislenu celinu.\nElektronska licitacija je nadmetanje među ponuđačima u postupku javne nabavke kroz davanje novih, povoljnijih ponuda elektronskim putem, koje naručilac rangira pomoću metoda za automatsko ocenjivanje.\nPodnošenje elektronskih ponuda je moguće ukoliko naručilac u konkursnoj dokumentaciji odredi takvu mogućnost.\nInformacije u konkursnoj dokumentaciji potrebne za podnošenje elektronskih ponuda moraju biti dostupne svim zainteresovanim ponuđačima.\nInformacioni sistem naručioca mora da obezbedi tehnološki nezavisan prijem ponuda i mora biti besplatno dostupan svim zainteresovanim ponuđačima.\nSredstva (uređaji) za prijem elektronskih ponuda moraju, uz pomoć tehničkih sredstava i odgovarajućih postupaka, osiguravati da:\n1) su elektronske ponude potpisane u skladu sa propisima kojima se uređuje način njihove zaštite;\n2) elektronski potpis bude overen kvalifikacionom potvrdom;\n3) elektronska ponuda ima vremensku oznaku, odnosno da se tačno može odrediti datum, sat i minut prijema ponuda;\n4) pre unapred određenog trenutka otvaranja ponuda niko nema pristup podacima iz ponuda;\n5) se, ukoliko je prekršena zabrana pristupa podacima iz ponuda, to može lako otkriti;\n6) samo osobe ovlašćene od strane naručioca mogu odrediti i promeniti datum i sat otvaranja ponuda;\n7) samo ovlašćenim osobama bude omogućen pristup podacima iz ponuda, i to samo njihovim istovremenim delovanjem ako ih je više.\nDokaze o ispunjenosti uslova za učešće u postupku javne nabavke koji se ne mogu dostaviti u elektronskom obliku, ponuđači su dužni da dostave u pisanom obliku pre isteka roka za podnošenje ponuda.\nU slučaju iz stava 5. ovog člana ponuđač je dužan da u elektronskom delu ponude jasno označi na koju javnu nabavku i na koju ponudu se odnosi, tako da delovi ponude čine nedvosmislenu celinu.\nNa podnošenje elektronskih prijava shodno se primenjuju odredbe st. 1. do 6. ovog člana.\nInformacioni sistem naručioca mora omogućiti arhiviranje elektronskih ponuda u skladu sa propisima kojima se uređuje elektronsko poslovanje i propisima kojima se uređuje oblast dokumentarne građe i arhiva.\nNaručilac objavljuje nameru da sprovede elektronsku licitaciju u javnom pozivu za učestvovanje u elektronskoj licitaciji (u daljem tekstu: javni poziv) i konkursnoj dokumentaciji.\nNaručilac ne može da sprovodi elektronsku licitaciju u nameri da se spreči ili ograniči konkurencija među ponuđačima ili da se promeni predmet ugovora o javnoj nabavci kako je određen u javnom pozivu i konkursnoj dokumentaciji.\nElektronska licitacija se može sprovoditi u otvorenom postupku, drugoj fazi restriktivnog postupka i pregovaračkom postupku sa objavljivanjem javnog poziva, i to samo kada se predmet javne nabavke može jasno i objektivno opisati.\nNaručilac može da sprovede elektronsku licitaciju bez obzira na kriterijume na osnovu kojih bira najpovoljniju ponudu.\nElektronska licitacija se može sprovoditi samo u pogledu delova ponuda koji se mogu na jasan i razumljiv način kvantifikovati, tako da ih je moguće predstaviti u brojevima ili procentima, odnosno da su pogodni za automatsko ocenjivanje pomoću elektronskih sredstava, bez bilo kakve intervencije naručioca.\nDelovi ponuda, u smislu stava 5. ovog člana mogu biti cena kao jedini kriterijum ili element kriterijuma, ali i ostali elementi kriterijuma ekonomski najpovoljnije ponude.


Ozil bi u Italiju, ali to će ga skupo koštati!\nNemački reprezentativac bi voleo da se okuša na Apeninima i to u samo jednom klubu.\nO Mesutu Ozilu se u poslednje vreme sve više piše i priča, kako ulazi u period u kom, prema Bosmanovom pravilu, može da potpiše predugovor sa novim klubom.\nOn ima manje od šest meseci ugovora sa Arsenalom, interesovanje za njegove usluge je veliko, a kako prenosi engleski "Dejli Mejl" bivši fudbaler madirdskog Reala nije preterano zainteresovan da ponovo sarađuje sa Žozeom Murinjom, >> Pročitaj celu vest na sajtu Sportske.net << koji bi voleo da ga vidi na "Old Trafordu" naredne sezone.\nNaime, Nemac je više zagrejan za opciju prelaska u torinski Juve, kako tamo već nastupaju dva njegova zemljaka, Kedira i Hevedes, dok bi u redovima "Bjankonera" karijeru trebalo da nastavi još jedan nemački reprezentativac turskog porekla, Emre Džan iz Liverpula, koji će kao slobodan igrač najverovatnije napustiti Liverpul narednog leta i preseliti se u Torino.\nIpak, ukoliko želi u Italiju, Ozil će morati da pristane na veliko smanjenje plate.\nOn trenutno zarađuje devet miliona evra po sezone i nema sumnje da taj novac na Apeninima ne mogu da mu ponude.\nUkoliko želi u Juveu moraće da pristane na smanjenje plate, u tom slučaju Juve bi bio više nego realna opcija.\nOzil je ove sezone odigrao 18 utakmica za "Tobdžije", postigao je četiri gola i upisao pet asistencija.


Časopis Industrija :: Finansijska podrška preduzećima za digitalnu transformaciju\nMala i srednja inovativna preduzeća će naredne tri godine dobijati finansijsku i ekspertsku podršku u visokotehnološkom razvoju i digitalnoj transformaciji, zahvaljujući Startek projektu, saopštili su iz organizacije NALED koja sprovodi ovaj program uz podršku Vlade Srbije.\n„Dobili smo oko 230 kvalitetnih prijava za ovu godinu i u septembru će se znati koje su to prvih 30 kompanija koje će dobiti sredstva od oko milion dolara, a uz to mogu računati na dodatnu mentorsku pomoć i podršku konsultantskog tima,“ rekao je direktor za preduzetništvo i inovacije u NALED Dušan Vasiljević, a prenosi Tanjug.\nSledeća prijava, istakao je on, biće u martu naredne godine, a ceo projekat biće završen 2023. godine i do tada se očekuje ubržanje tehnološkog razvoja srpskih kompanija i transformacija tradicionalne ekonomije u digitalnu.\n„Interesuje nas da saznamo sa kojim preprekama se susreću naša preduzeća, šta je to što društvo i država nudi da te prepreke ukloni, da njihov razvoj bude što brži i da razvijamo našu ekonomiju kako bi bila što konkurentnija,“ rekao je Vasiljević.\nDodao je da rade i na promotivnim aktivnostima društva da prepozna inovatore, kao i da ih ohrabri da budu što glasniji u tome da dobiju sredstava i podršku za realižaciju svojih projekata.\nMenadžerka u NALED Irena Ðorđević poručila je da digitalna transformacija uvodi savremena tehnološka rešenja i da je za to neophodna podrška nauke i privrede, kao i otvorenost preduzeća i zaposlenih da ih u što većoj meri prihvate.


Obaviješteni OSA, SIPA i EUFOR: Popisivanje pripadnika OSBiH koje vrši MUP RS-a je krivično djelo – Mreza\nPosebno je simptomatično da je ova aktivnost započela u jednoj općini u Podrinju u toku vikenda i da su tada kontaktirani samo pripadnici OSBiH iz reda bošnjačkog naroda. Nakon naše reakcije, to je prošireno na pripadnike OSBiH iz drugih naroda, na ostale općine, kao i na zaposlene drugih državnih institucija – istakli su iz Ministarstva.\nRekao je i da se pripadnici Oružanih snaga i OSA-e popisuju u okviru redovnih policijskih aktivnosti, te da su zaposleni u institucijama BiH prvi od kojih se očekuje pomoć prilikom identifikovanja sigurnosno zanimljivih lica.\nSada se pokušava napraviti priča da se popisuju pripadnici Oružanih snaga i to bošnjačke nacionalnosti. Bio je konkretan slučaj u Bratuncu, gdje je naš vođa sektora, inače Bošnjak, prozvao dva pripadnika Oružanih snaga, također Bošnjaka, upravo iz tih razloga, da bi napravio evidenciju na sigurnosnom sektoru, u skladu sa pravilnikom i načinu na koji rade sve policije, pa i policija Federacije – istakao je Lukač.\nSvako vođenje vojne evidencije ili evidencije za potrebe organiziranja ili obučavanja vojnih i paravojnih snaga od strane lica i organa koji nisu propisani ovim zakonom i Zakonom o službi u Oružanim snagama BiH krivično je djelo i kažnjivo je prema odredbama Krivičnog zakona.\nAli očito je da MUP RS-a prikuplja informacije isključivo o Bošnjacima koji se nalaze u određenim agencijama i OSBiH kako bi, kako oni kažu, mogli adekvatno djelovati u određenom trenutku. Evidentno je da MUP ovdje evidentira isključivo Bošnjake kako bi ih markirali i kako bi znali gdje se nalaze određeni ljudi ukoliko bi sutra došlo do neke neželjene situacije – kazao je Salkić.\nObjavljen novi nacrt sporazuma Rusije i Ukrajine za kraj rata


Za proizvođače mleka situacija alarmantna: Cena stoji godinama, a izdaci rastu - Biznis Telegraf.rs\n23/06/21 | 20:30\nMnogi farmeri doživeli su bankrot i sada traže bilo kakvu pomoć od države\nUdruženi proizvođači mleka zatražili su danas od vlade da proglasi vanredno stanje u oblasti proizvodnje sirovog mleka jer, kako su naveli na sastanku održanom u Novom Sadu, situaciju u tom sektoru nikada nije bila lošija.\n- Ono što je najveći problem je cena sirovog mleka, koja je poslednjih šest godina nepromenjena i prosečna cena koju nama prerađivači isplaćuju po litri jeste 30 dinara.\n- Već dve godine imamo problem sa kovidom, gde smo morali da radimo i tada nismo mogli da dignemo glas i da tražimo spas, ali u poslednja tri meseca se dešava nenormalan poremećaj na tržištu izazvan globalnom cenom žitarica - navela je Bugarski i dodala da farmeri ne mogu da hrane životinje skupom hranom, a da proizvode jeftino mleko.\n- Prerađivači nisu naišli na razumevanje vlasti u protkelih šest godina, mi smo pokušavali u više navrata da razgovaramo, ali dobijali smo uvek negativan odgovor, nemamo način na koji bismo mogli da utičemo na cenu svojih proizvoda - navela je Bugarski, targetirajući nedostatak komunikacije između izvršne vlasti i proizvođača mleka kao veliki problem.\nOna tvrdi i da sve subvencije koje farmeri dobijaju od države neko zloupotrebljava, kako je rekla, da takve prevare nisu strane ni prerađivačima, niti nekim drugim službama.\nIstakla je da svi ti problemi mogu da se reše prilično lako kako bi se očuvala domaća proizvodnja mesa i mleka.\n- Verujte da je za nas krava bila sveta životinja kao u Indiji, ali danas smo došli do situacije da mnogi naši farmeri prodaju krave. Ne prodaju oni krave zato što ih ne vole, nego zato što ne mogu izdržati sa ovom cenom mleka. Ja ću vam reći da je samo u Mošorinu jedan uzgajivač prodao 100 krava, mlad čovek koji ima sve uslove za rad. Ražočarao se i danas kad je tovario svoje krave, on to nije mogao da gleda da neko tovari njegove krave - naveo je Trivunović.\n- Proizvodnja mleka je sigurno najzahtevnija grana stočarstva po svakom parametru, cene mleka nisu duži niz godina menjane, jednostavno došlo je do poskupljenja cene hrane za životinje, tako što su poskupeli kukuruz i sojina sačma i sve to je rezultiralo ovakvim stanjem - naveo je Budimović.\nOn je podsetio da je po Sporazumu o stabilizaciji i pridruživanju (ŠP) sa Evropskom unijom, potpisan ugovor koji omogućava nesmetan uvoz mleka u Srbiju, ali i svih ostalih proizovda.\n- Mi imamo u prošloj godini negativan bilans uvoza mleka od nekih 20 miliona evra, što prevedeno u kilograme i tone predstavlja ogromnu količinu, pogotovo jer su to proizvodi koji mogu dugo da stoje - to su puter, mleko u prahu i sirevi - dodao je Budimović podsetivši da se u Srbiji broj muznih krava smanjuje, te da se takav trend pada od oko tri odsto godišnje beleži već deset godina u nizu, ali da je proizvodnja mleka ostala na istom nivou.\nPrema njegovoj oceni, to znači da domaći farmeri rade dobro i da znaju svoj posao, te da je proizvodnja mleka na nivou od oko 1,7 milijardi litara na godišnjem nivou.\n- Pored osnovnih činjenica kao što su udruživanje, zajednički nastupi na stranim tržistima, koje mogu pomoći farmerima, svi treba da znaju i da država koja daje novce za podsticaj ove proizvodnje jeste učinila dosta toga, kada se sabere novac po hektru, po umatičenom grlu, po premiji za mleko. Ne kažem da je to mnogo, ali je dosta toga odvojila, treba taj novac vratiti u samu proizvodnju, u samu poljoprivredu, odnosno u mlekarsku industriju - naveo je Budimović iz PKS-a.\nNa sastanak održan u Novom Sadu bili su pozvani i ministar finansija, ministarka privrede, ministarka trgovine, ministar poljoprivrede, kao i predsednik PKS, ali nisu došli.


Prema Pentagonu, 8.500 vojnika stacioniranih u Sjedinjenim Državama je u visokoj pripravnosti i priprema se za raspoređivanje u Ukrajinu, u slučaju da se ukaže potreba. Tačan raspored njihovog raspoređivanja, ukoliko budu pozvani, nije otkriven.\nSnage koje su već stacionirane u Evropi takođe mogu biti spremne za raspoređivanje u druge NATO saveznike u istočnoj Evropi i baltičkim državama.\n-Ovde se radi o pripremanju trupa... i da budemo sigurni da jačamo i ostajemo ujedinjeni sa Alijansom... nisu date nikakve naredbe za raspoređivanje“, rekao je Kirbi novinarima.\nOn je dodao da bi najveći deo činile kopnene snage... ne isključujući pokrete ovih jedinica u blizini mogućeg bojišta.”\nPrema Kirbiju, većina snaga biće iz sastava za potencijalni odgovor NATO-a.\nBilo je razgovora sa saveznicima iz NATO-a o potrebi da SAD rasporede više od 8.500 vojnika koje pripremaju. Međutim, nikakvi brojke nisu date.\nKirbi je rekao da bi "bilo neodgovorno" da SAD nemaju spremne trupe.\nNa pitanje zašto Pentagon to sada radi, Kirbi je rekao: „Jasno je da Rusi nemaju nameru da deeskaliraju.\nSAD tek treba da donesu odluku o povlačenju američkih vojnih instruktora stacioniranih u Ukrajini.\nAmerički Stejt department (DOS) objavio je istovremeno saopštenje da su otvoreni za dodatne personalne angažmane sa Ruskom stranom, ako budu korisni.\nDOS je u nedelju naredio povlačenje svih članova porodice iz ambasade SAD u Kijevu, Ukrajina.\nPojačane tenzije između SAD i Rusije potiču od toga što SAD i njihovi saveznici u NATO-u veruju da je ruska invazija na Ukrajinu sve veća mogućnost. SAD navode da je Rusija stacionirala preko 100.000 vojnika duž rusko-ukrajinske granice. Kremlj je odbacio optužbe.\nRusija Ukrajina Vojska SAD Pentagon SAD vesti ruska invazija na Ukrajinu Donjeck rat na istoku Ukrajine


Izračunajte na vreme: Koliko će vas stvarno koštati poskupljenje struje : Nadlanu.com\nObjavljeno 5. sep 2014. / 09:48:13\nMinistar energetike i rudarstva Aleksandar Antić najavio je da će struja u Srbiji poskupeti, ali nije precizirao kada ni za koliko. On je otkrio i da će pored nove cene promeniti i tarifni sistem, kao i da će mnogo više korisnika lakše ulaziti u najskuplju zonu.\n- Ideja je i da se smanji broj kilovata za ulazak u najskuplju, crvenu zonu sa sadašnjih 1.600 kilovata na 1.400 kilovata. Želimo da podstaknemo ljude da štede struju i da destimulišemo sve one koji struju neefikasno troše - rekao je Antić za “Blic”.\nPošto će granica za ulazak u crvenu zonu biti pomerena na 1.400 kilovata, oni će, pored poskupljenja od 10 odsto, platiti i prelazak u najskuplju zonu, odnosno još 1.600 dinara, koliko ih košta “spornih” 200 kilovata.\nOvi građani ako žele da ostanu u plavoj zoni i mesečno potroše 1.400 kilovata, moraće da urade sledeće:\n- nema kupanja kad žele jer bojler sme da radi maksimum 14 sati dnevno\n- pranje veša samo sedam puta mesečno\n- samo tri sijalice smeju da rade maksimalno pet sati dnevno\n- kuvanje na jednoj ringli, i to tri sata dnevno, ali bez rerne\n- grejalica maksimum četiri i po sata dnevno\n- TV možete da gledate četiri sata\n- na kompjuteru možete da radite osam sati dnevno.\nI Telekom je povećao cenu pretplate koja će stići uz račune ovog meseca.\nPopust od pet odsto na redovno plaćanje računa ostaje, a najavljeno je i da bi oni koji u tri meseca smanje potrošnju struje mogli da računaju da dodatni popust od pet odsto.\nZa najugroženije stanovnike razmišlja se i o povećanju besplatnih kilovat-sati sa sadašnjih 250 kilovata mesečno.\nUkoliko spadate u red "manjih dužnika" koji ne plaćaju struju redovno (velikim dužnicima ne preti plenidba!), budite sigurni da će vam na vrata zakucati privatni izvršitelji i zapleniti pokućstvo. Saznajte šta nemaju pravo da vam oduzmu za neplaćeni dug.


Odbojkaši Radničkog protiv subotičkog Spartaka na startu plej-ofa - OK Radnički Kragujevac\nOdbojkaška sezona u Srbiji polako ulazi u svoju završnu fazu. Nakon prilično uspešnog ligaškog dela takmičenja i osvojenog četvrtog mesta na završnoj tabeli BPŠ Superlige Srbije, odbojkaše Radničkog u sredu od 16.30 časova u „SBB Jezeru“ očekuje prva utakmica četvrtfinalne serije plej-ofa protiv subotičkog Spartaka.\nKragujevčani mogu biti izuzetno zadovoljni ostvarenim rezultatima u dosadašnjem delu sezone. Pored plasmana u finale Kupa Srbije, Šumadinci su posle dužeg niza godina izborili izlazak na evro-scenu, a želja svih u klubu je da se ova jako uspešna sezona zaokruži osvajanjem bar jednog domaćeg trofeja.\nMi smo nakon dužeg vremenskog perioda uspeli da izvadimo „evropsku vizu“, što je po meni jedan veliki uspeh za ovaj klub. Sigurno da je bilo utakmica koje smo mogli da odigramo znatno bolje, ali smo, čini mi se, na kraju ovaj regularni deo sezone završili na mestu na kome zaslužujemo da budemo. Sada nas očekuje četvrtfinale plej-ofa, gde ćemo za protivnika imati vrlo neugodnu, borbenu i izuzetno motivisanu ekipu Spartaka iz Subotice. Pred nama je velika borba i svi igrači moraju da pruže svoj maksimum kako bismo prošli u polufinale, smatra Dragan Kobiljski, trener kragujevačkog tima.\nPredstojeći protivnik odbojkaša Radničkog u četvrtfinalnoj seriji plej-ofa, ekipa subotičkog Spartaka, već godinama unazad beleži prilično zapažene rezultate na domaćoj odbojkaškoj sceni. Popularni „golubovi“ su u dva navrata uspevali da doguraju do polufinala plej-ofa, gde ih je prvi put zaustavio Novi Pazar, a godinu dana kasnije i beogradska Crvena zvezda.\nI ove sezone Subotičani ostvaruju dobre rezultate, pa su tako ligaški deo takmičenja okončali na petoj poziciji, sa samo pobedom manje u odnosu na Kragujevčane.\nInteresantno je napomenuti da je upravo Radnički, uz novosadsku Vojvodinu, jedina ekipa koja je uspela da savlada Spartak u oba prvenstvena duela ove sezone – u „Dudovoj šumi“ bilo je 3:2, a u „SBB Jezeru“ 3:1 za izabranike Dragana Kobiljskog.\nSpartak je jedna jako dobra, borbena ekipa, koja u poslednje vreme beleži odlične rezultate. Očigledno je da su tempirali formu za sam kraj prvenstva, tako da su prilično ozbiljan protivnik. Naravno da je naša želja da ovu seriju završimo u dva meča, ali smo isto tako svesni da to neće biti lak zadatak i da samo maksimalno fokusirani i spremni možemo do plasmana u polufinale plej-ofa, ističe kapiten Radničkog Irfan Hamzagić.\nČetvrtfinale plej-ofa igra se na dve dobijene utakmice, a Radnički je kao bolje plasirana ekipa na tabeli stekao prednost domaćeg terena u prvom meču.\nDruga utakmica između odbojkaša Radničkog i Spartaka igra se u nedelju, 7. marta, u subotičkoj hali „Dudova šuma“, dok je eventualna majstorica predviđena za utorak, 9. mart, na parketu kragujevačkog „SBB Jezera“.\nTags: dragan kobiljski, irfan hamzagic, odbojkaski klub radnicki kragujevac, ok radnicki\nSledeći članakKragujevčani na pola puta do polufinala plej-ofa


Predloženi Danica Marinković i Miodrag Skulić - Dnevni list Danas\nPočetna » Novo » Društvo » Predloženi Danica Marinković i Miodrag Skulić\n0Piše: M. R. M. 21. decembra 2016. 13.24\nSkulić je obraćajući se članovima Odbora naveo da je osnivač Instituta za ekonomsko-pravne poslove i da se bavio problemom “doslednog uništavanja srpske ekonomije“.\nPoslanik SNS Darko Laketić rekao je da Marinkovićeva ima fascinantnu biografiju i da je reč o ženi koja je osvedočeni patriota. „Ubeđen sam da ispunjava sve kriterijume“, rekao je Laketić.\nZoran Stojiljković nedavno je podneo ostavku na tu funkciju člana Odbora Agencije za borbu porotiv korupcije, nakon što je izabran za predsednika Ujedinjenih granskih sindikata „Nezavisnost“.\nagencija za borbu protiv korupcije, korupcijaBeograd


Nenad Kis\t 07.06.2021. 23:17h 23:20h\nMinistar unutrašnjih poslova Aleksandar Vulin prisustvovao je u sportskom centru „Šumice“ početku zajedničkog projekta Ministarstva unutrašnjih poslova i Sportskog saveza Srbije koji za cilj ima popularizaciju sporta u policiji.\n„Izdržljivost, posvećenost i upornost, vrline su koje krase pripadnike naših jedinica, koji ostvaruju izvanredne rezultate u svom poslu, ali siguran sam da su spremni da odgovore i na sve izazove u sportu“, poručio je ministar Vulin.\nVećnik za sport opštine Stari grad Neđo Jovanović zahvalio se ministru Vulinu na inicijativi da se promoviše sport u policiji i istakao da su opštine Stari grad, Voždovac i Savski venac preuzele značajan deo organizacije.\n„Danas smo imali takmičenje u malom fudbalu i košarci. Ovo je pilot projekat i očekujemo da će naredne godine policija ovaj pilot projekat sprovesti u tradiciju“, istakao je Jovanović.\nSekretar Sportskog saveza Starog grada Mirko Vujović i koordinator sportskog takmičenja policijskih službenika precizirao je da je Policijska uprava za grad Beograd, kao najveća uprava, imala najviše prijavljenih ekipa.\nPilot projekat „Sport u policiji“ obuhvata sportske discipline: futsal, odbojka, atletske discipline, džudo i basket 3x3.\nU okviru svih policijskih uprava u Srbiji organizovana su takmičenja u ovim disciplinama, a pobednici će učestvovati na regionalnim takmičenjima, koja će se održati u šest srpskih gradova.\npolicijatakmičenjeSportski savez SrbijeAleksandar Vulin


PočetnaVestiPre ćemo osigurati kola nego sebe\nU osiguravajućim kućama kažu da je loš trend posledica nedovoljne informisanosti ali i brojnih predrasuda. Kako za B92 objašnjava Dragan Vasiljević, direktor prodaje životnih osiguranja Unika osiguranja "ono što naši ljudi prvo kažu je - nemoj da mi baksuziraš"\n"Kod nas ne postoji kultura osiguranja života ali i ne poznaju naši ljudi materiju,nemaju dovoljno informacija,isto tako ne postoje kao u zapadnim zemljama olakšice vezane za porez.Kod nas se ljudi još uvek staromodno oslanjaju na penzione fondove i na jedan staromodan sistem zaštite u trećem dobu", kaže Vasiljević.\nIzraz Life insurance preveden kao životno osiguranje pre bi trebao da glasi životna sigurnost. Pored toga što osigurava vas i vašu porodicu predstavlja svojevrstan oblik štednje i ulaganja u budućnost. Pa tako možete iskoristiti ovaj oblik štednje da detetu obezbedite školarinu, stan ali i zaštitite vas i vašu porodicu od raznih nepredviđenih okolnosti.\n"Čovek sebe na taj način primorava da neka sredstva koja bi inače potrošio a da često ne znamo na šta, sada štedi. Skoro svi paketi životnog osiguranja imaju uz osnovno pokriće imaju dodatna pokrića - u slučaju invaliditeta, nekih preloma, nezgoda. Neki paketi imaju u sebi zaštitu od težih bolesti, na primer ako se čovek razboli u toku trajanja osiguranja ima i zaštitu ove vrste pored osnovnog osiguranja", kaže Vasiljević.\nZa razliku od naših navika, na Zapadu svako prvo o sebi misli, ne čekajući državu. Tome u prilog ide i podatak da u SAD gotovo svaki stanovnik u svom posedu u proseku ima dve polise životnog osiguranja, dok na primer u Japanu gotovo 90 % stanovništva je životno osigurano. Ako ovim podacima dodamo i to da od ukupno naplaćenih premija na svetskom nivou u 2012. godine, 58 % se odnosi na osiguranje života, jasno je koliki se značaj pridaje životnom osiguranju koje tako postaje i najzastupljeniji oblik štednje.


Sinofarm: Rezultati kliničkih istraživanja potrebni za odluku o trećoj dozi vakcine protiv Kovida\nRegulatori i proizvođači vakcina provaravaju da li su potrebne dodatne doze vakcine, imajući u vidu postojanje novih varijanti koronavirusa, zbog čega bi postojeće vakcine mogle imati slabije dejstvo protiv novih sojeva virusa. (REUTERS/Tingshu Wang)\nKineska nacionalna farmaceutska grupa – Sinofarm saopštila je da će biti potrebno da proceni rezultate kliničkih istraživanja treće faze iz inostranstva kako bi procenila da li bi nakon dve doze vakcine protiv Kovida 19 tog proizvođača trebalo da usledi još jedna.\nRegulatori i proizvođači vakcina provaravaju da li su potrebne dodatne doze vakcine, imajući u vidu postojanje novih varijanti koronavirusa, zbog čega bi postojeće vakcine mogle imati slabije dejstvo protiv novih sojeva virusa, izvestila je agencija Rojters.\n“Dosadašnji preliminarni rezultati pokazali su da dodatna vakcinacija može povećati broj antitela i njihovu posotojanost, kao i sposobnost vakcina da se odupru mutacijama virusa”, izjavio je Čang Ajuntao – potpredsednik Kineske nacionalne biotehnološke grupe (CNBG) jedne od podružnica Sinofarma, na konferenciji za medije.\n“Da li je potrebna dodatna doza i kada će se to dogoditi pitanja su na koja bi odgovori trebalo da budu zasnovani na budućim kliničkim istraživanjima treće faze”, rekao je Čang.\nPrema njegovim rečima laboratorijska istraživanja sprovode se u vezi sa varijantama virusa otkrivenim u Brazilu i Zimbabveu.\nEfekat antitela izazvan vakcinom Sinovak manji je kada je reč o varijanti virusa otkrivenoj u Južnoj Africi, dok je u slučaju soja identifikovanog u Britaniji ostao sličan efektu utvrđenom protiv starije vrste virusa nađenog u kineskom gradu Vuhanu, poručio je Gao Kiang predstavnik Sinoveka.\n“Uvozimo soj iz Brazila kako bismo otpočeli istraživanja dok smo rad na soju iz Južne Afrike već počeli”, rekao je Gao.\nTakođe, kompanija je saopštila u utorak, da je u Kini testirala treću dozu vakcine koja je učesnicima ispitivanja davana oko osam meseci nakon što su revakcinisani.\nRezultati tih istraživanja nisu još objavljeni.


Amerika traži od Turske da ne koristi S-400 - Sputnjik Srbija\n01:54 15 Jul 2020\nAmerika traži od Turske da ne koristi S-400\n08:52 26.07.2019 (osveženo 09:12 26.07.2019) Preuzmite kraći link\nAmerički senator Lindsi Grem je izjavio da je zatražio od šefa diplomatije Turske Mevluta Čavušoglua da ne koriste ruske S-400 i da u tom slučaju Vašington neće uvoditi sankcije.\n„Moja poruka Turskoj je bila: hajde da ostavimo S-400 i počnemo pregovore o sporazumu o slobodnoj trgovini“, rekao je Grem listu „Difens uan“ (Defense One).\nOn je dodao i da je razgovarao da Čavušogluom na molbu Donalda Trampa.\nRanije je Ministarstvo odbrane Turske izvestilo o završetku prve faze isporuka ruskih S-400, a početkom nedelje je ovu informaciju objavio načelnik Službe za vojno-tehničku saradnju Dmitrij Šugajev. Nije otkriveno koliko faza je planirano u okviru isporuka i šta svaka od njih uključuje.\nPritom je poznato da ugovor podrazumeva isporuku ukupno četiri diviziona. Sistemi bi trebalo da stupe u vojnu službu početkom sledeće godine, izjavio je turski ministar spoljnih poslova Mevlut Čavušoglu.


Usvojen Nacrt budžeta od 8.9 miliona KM | 058.ba\nUsvojen Nacrt budžeta od 8.9 miliona KM\nSRNA - Jovana Borovčanin - 17. februara 2022.\t058.ba\nVIŠEGRAD – Odbornici Skupštine opštine Višegrad jednoglasno su usvojili Nacrt budžeta za 2022. godinu u iznosu od 8,9 miliona KM.\nU narednom periodu slijedi održavanje javne rasprave i upućivanje Prijedloga budžeta Ministarstvu finansija Republike Srpske na odobrenje da bi već na narednoj sjednici lokalnog parlamenta bio u procesu konačnog usvajanja.\nPredsjednik Skupštine opštine Višegrad Muamer Sofović rekao je da činjenica da su nakon godinu i po dana nefunkcionisanja Skupštine neki prijedlozi usvojeni jednoglasno govori da se ipak može dogovoriti i usaglasiti o rješavanju određenih problema.\nSofović je naveo da je najbitnija stavka usvajanje Nacrta budžeta za tekuću godinu, ali i niz konstruktivnih rješenja donošenjem važnih odluka s ciljem razvoja ove lokalne zajednice.\nNačelnik opštine Višegrad Mladen Đurević istakao je da je ovaj dokument veoma važan za razvoj lokalne zajednice, prvenstveno kada je riječ o kapitalnim investicijama, infrastrukturnim projektima, socijalnim davanjima, razvoju sela, unapređenju školstva, kulture i uopšte poboljšanju života i standarda sugrađana.\nOn je rekao da su odbornici prihvatili da opština kroz budžet prihvati dugovanja iz prethodnih godina JP „Direkcije za izgradnju i razvoj“, budući da su se radnici ovog preduzeća, zbog neusvajanja budžeta u prošloj godini, susreli sa problemom koji se odnosi na njihove lične dohotke.\n„Od ostalih jednoglasno usvojenih tačaka izdvojio bih odluku o stipendiranju studenata u opštini Višegrad, na šta se čekalo godinu dana“, naglasio je Đurević.\nOn je dodao da su na zasjedanju donijeli zajednički i zaključak da prilikom koncipiranja Prijedloga budžeta budu uvrštena i sredstva za dodatnog pedijatra u Domu zdravlja, da bi bio riješen jedan od gorućih problema brojnih roditelja u ovoj opštini.\nĐurević je rekao da je na sjednici nelegalno smijenjen direktor Doma zdravlja, što će proizvesti tužbe i sudske epiloge, jer za to nije postojala saglasnost Ministarstva zdravlja.\nSkupština je na sjednici, koja je završena u ponoć, usvojila odluke o utvrđivanju standarda i kriterijuma za izbor i imenovanje članova nadzornih odbora KP „Komunalac“, javnog preduzeća „RTV Višegrad“ i Direkcije za razvoj i izgradnju.


PORAZ RUKOMETAŠA “RADNIČKOG” – Barijere\nPORAZ RUKOMETAŠA “RADNIČKOG”\n28/11/2021 barijereLeave a Comment on PORAZ RUKOMETAŠA “RADNIČKOG”\nRukometaši Radničkog su u susretu 11. kola Arkus lige za muškarce doživeli prvi poraz na svom terenu od osmostrukog uzastopnog šampiona Srbije, ekipe Vojvodine iz Novog Sada rezultatom 18:20, poluvreme 7:9. Nakon ove runde šampionata, Kragujevčani se nalaze na četvrtom mestu na tabeli sa 10 osvojenih bodova.\nKragujevački superligaš je u prvom ovosezonskom susretu u Novom Sadu 2/3 utakmice pružio sjajan otpor i bio u rezultatskoj prednosti, tako da su im ambicije i motivacija večeras bili na vrhunskom nivou. Sam početak meča je protekao u izjednačenoj igri gol za gol sve do rezultata 4:4 u 13. minutu. U sledećih 8 minuta, Novosađani serijom 0:3 dolaze do prednosti (4:7, 21.min). Obe ekipe su bile orijentisane na igru u odbrani, koja je u pojedinim momentima izgledala impresivno na obe strane terena i pokazala ono najbolje iz arsenala srpskog rukometa. U 27. minutu beležimo najveću prednost gostiju (5:9), no domaći rukometaši sa 2 pogotka Barudžića smanjuju vođstvo i na veliki odmor se odlazi rezultatom 7:9. U ovom periodu Radnički nije iskoristio 2 kaznena udarca sa 7 metara, tako da je rezultat mogao biti i povoljniji za domaći tim.\nČvrsto su krenuli domaćini u drugom delu rešeni da već na početku uspostave rezultatsku ravnotežu, smanjili su prednost gostiju na gol, međutim nikako nisu uspevali da dođu do izjednačenja. Gostujući rukometaši su odbili sve nalete, snagom i šampionskim mentalitetom u sredini drugog dela igre stiču veliku prednost (11:16, 43.min). No domaći igrači su pokazali karakter u želji da odbrane neosvojivost domaćeg terena, ubacili u najviši stepen prenosa i serijom 3:0, pogotkom Tubića prilaze na 14:16 u 47. minutu. Do kraja susreta, Radnički nije uspeo da se približi na manje od 2 gola minusa, tako da bodovi odlaze u Novi Sad konačnim rezultatom 18:20.\nRukometaši Radničkog su u oba ligaška susreta sa neprikosnovenim vladarima srpskog rukometa pokazali da mogu da im pariraju u većini elemenata, što predstavlja svetlu budućnost kragujevačkog superligaša.\nU redovima Radničkog najefikasniji je bio Dušan Kasalović sa 5 pogodaka, dok se kod gostiju istakao Aleksa Kljajić sa 6 postignutih golova.\nRADNIČKI PORAŽEN OD EKIPE “SLOBODE”\nGODIŠNjA IZLOŽBA RADOVA STUDENATA “FILUM”-a\nOKTOBARSKE SVEČANOSTI U DOMU OMLADINE


Izgovor za razmeštanje sopstvenog vojnog potencijala? - B92\nTvrdnjom o jaèanju vojnog potencijala Rusije na Arktiku, NATO traži izgovor da poveæa svoj vojni potencijal, tvrdnja je iz Rusije.\nIzvor: Sputnjik subota, 16.05.2020. | 22:12\nIlustracija: EPA-EFE/SERGEI ILNITSKY\nTvrdnjom Amerike o jaèanju vojnog potencijala Rusije na Arktiku, koje navodno „izlazi van granica odbrane“, zemlje NATO-a pokušavaju da naðu izgovor da povećaju sopstveni vojni potencijal na arktièkoj teritoriji, i to već i èine, izjavio je zamenik predsedavajućeg Odbora Državne dume Rusije za odbranu Jurij Švitkin.\n„Želim da istaknem da data izjava SAD predstavlja pokušaj da zemlje NATO-a naðu razlog za povećanje svog vojnog potencijala na arktièkom potezu, koje je već, na veliku žalost, prisutno“, rekao je Švitkin.\nPoslanik je dodao da akcije koje sprovodi Rusija ne predstavljaju kršenje zakona i da se odvijaju u skladu sa normama meðunarodnog prava.\nPrema njegovim reèima, ruski odbrambeni potencijal na Arktiku, kao i njegovo jaèanje, odgovaraju rastu vojnog potencijala zemalja NATO-a na datoj teritoriji.\nIstovremeno, èlan Komiteta Saveta federacije za pitanja odbrane Franc Klinceviè izjavio je da su planovi Rusije srazmerni s potrebom osiguravanja bezbednosti severnih granica zemlje.\n„Kako bi realizovali svoje vojne planove, SAD se ne fokusiraju na Kinu, već upravo na Rusiju. Naša zemlja je glavni 'razlog' jaèanja vojne amerièke moći“, rekao je parlamentarac.\nGovoreći o sistemima protivvazduhoplovne odbrane, Klinceviè je rekao da Rusija ima pravo da ih razmešta tamo gde to smatra potrebnim.\nRanije je prvi zamenik pomoćnika državnog sekretara SAD za Evropu i Evroaziju Majkl Merfi izjavio da Rusija povećava svoje vojno prisustvo na Arktiku i time ugrožava liniju protivpodmornièke odbrane NATO-a u Severnom Atlantiku.


U Brčkom danas vakcinacija zdravstvenih radnika - Jajce Online\nNaslovnica BOSNA I HERCEGOVINA U Brčkom danas vakcinacija zdravstvenih radnika\nU Brčko distriktu danas počinje vakcinacija protiv virusa korona, a vakcine će prvi primiti zdravstveni radnici, rekao je šef Odjeljenja za zadravstvo i ostale usluge Vlade distrikta Sead Šadić.\nOn je precizirao da će prvi biti vakcinisani zdravstveni radnici u trijažnim i kovid ambulantama, hirurškim i odjeljenjima na kojima su smješteni kovid pacijenti, te ostali zadravstveni radnici.\nŠadić je istakao da će vakcinacija zdravstvenih radnika biti organizovana u Domu zdravlja, da ima dovoljno doza za sve njih, te da će potom imunizacija početi i u staračkim domovima.\n“Odjeljenje za zdravstvo i ostale usluge je napravilo četiri vakcinalna punkta u Omladinskom centru koji će biti na raspolaganju građanima po završetku prve faze vakcinacije. Dnevno ćemo moći da vakcinišemo najmanje 160 ljudi”, pojasnio je Šadić.\nOn je napomenuo da je u distrikt stiglo 1.170 doza vakcina “fajzer” i 700 doza vakcina “astra zeneka”, koje su nabavljene putem “Kovaks” sistema, te da bi ove sedmice trebalo da stignu i vakcine koje je donirala Turska.\n“Kroz Kovaks sistem smo nabavili 32.000 doza. Još nam nedostaje nekih 50.000 doza i mi smo već pokrenuli aktivnosti prema enitetima i prema dobavljačima da putem direktne nabavke nabavimo nedostajuće doze”, rekao je Šadić.\nOn je dodao da bi 22. aprila distriktu trebalo da bude isporučeno još oko 1.800 doza vakcina nabavljenih putem “Kovaks” sistema.\n“Svi građani koji žele da izvrše imunizaciju, mogu se javiti na besplatan info-broj koji će biti aktiviran u četvrtak, 1. aprila, i na osnovu ankete koju prođu, praviće se ažurirani spisak i biće pozivani za vakcinaciju”, istakao je Šadić.\nPrethodni članakMostar dobio donaciju Kine – 18 paketa zaštitne opreme\nNaredni članakSastanak Tegeltije i entitetskih premijera, moguće zatvaranje granica?


Radnicima Fijata kolektivni ugovor: Povišica i bez štrajka - Bizlife.rs\nBajka o najbogatijoj porodici na svetu\nDajmler povlači oko 690.000 automobila iz cele Evrope\nFijat ne silazi sa trona najvećih srpskih izvoznika\nKinezi planiraju da ulože skoro milijardu dolara u Zrenjaninu\nRadnicima Fijata kolektivni ugovor: Povišica i bez štrajka\n20:01 Beograd, 24/07/2017\nRadnici kragujevačkog Fijata prema sporazumu sa rukovodstvom fabrike, dobili su novi kolektivni ugovor na tri godine, koji podrazumeva povišicu u skladu sa zvaničnom stopom inflacije, ali i odustajanje od bio kakvih štrajkova u tom periodu.\n“U skladu sa dogovorom, predstavnici sindikata prihvatili su da se uzdržavaju od bilo kakvih štrajkova tokom celog perioda trajanja novog kolektivnog ugovora”, navodi se u saopštenju Vlade Srbije.\nPredstavnci sindikata i rukovodstva Fijata potpisaće u utorak Vladi Srbije, u prisustvu premijerke Ane Brnabić i ministra privrede Gorana Kneževića, sporazum koji podrazumeva i isplatu bonusa i naknade za prevoz, ali i osnivanje Komisije za tehnička merenja, koja će početi da radi u septembru 2017. godine.\n“Svake godine u februaru, plate zaposlenih usklađivaće se sa projektovanom inflacijom, koju objavljuje NBS, a za 2018. godinu, plate će biti povećane za 4,5 odsto. Za 2017. godinu povećanje će biti 2,2 odsto od avgusta (kako bi se izjednačilo sa godišnjom projektovnom inflacijom)”, navodi se u saopštenju.\nDogovor rukovodstva Fijata i sindikata obezbediće nastavak proizvodnje modela Fijat 500L u Srbiji, kao i nastavak dijaloga poslovodstva i sindikata.\nDogovor podrazumeva i isplatu polovine novogodišnjeg bonusa u avgustu, dok će druga polovina bonusa biti isplaćena u decembru. “Dogovoreno je da se naknada za noćni prevoz duplira, u slučajevima kada zaposleni moraju da dođu ranije ili da ostanu duže na poslu od redovnog vremena saobraćanja javnog prevoza”.\nRazgovori o mogućem uvođenju bonusa efikasnosti, sličnog onom koji se već primenjuje u drugim državama kao što su Italija i Poljska, počeće 2018. godine.\nPostignut dogovor predstavlja pobedu dijaloga, ocenjeno je u saopštenju uz konstataciju da su pregovori sindikata i Fijata koji su počeli 19. jula, uz posredstvo premijerke Ane Brnabić i Vlade Srbije, uspešno završeni.\nsporazum strajk fijat\nNBS: Devizne rezerve 9,79 milijardi evra\nKako je srpski privrednik “odustao” od borbe za 21. vek\nSamo Delta hoće da investira u Sava centar\nMilioni od prodaje srpskih firmi na Kosovu “leže” u Švajcarskoj\nMraz “desetkovao” kajsiju\nDa li su strani investitori “zaštićena prirodna vrsta” u Srbiji?


Orion telekom - Novi operator fiksne telefonije u Srbiji\nAutor Tema: Orion telekom - Novi operator fiksne telefonije u Srbiji (Pročitano 3661 puta)\n« poslato: 23-07-2010, 11:30:21 »\nBEOGRAD - Drugi operator fiksne telefonije u Srbiji „Orion Telekom” počeo je da pruža usluge mobilnog Interneta kako u centralnim gradskim opštinama tako i u prigradskim naseljima, dok će predstavljanje novih proizovda i usluga fiksne telefonije putem CDMA tehnologije početi u junu ove godine, saopštila je danas ta kompanija. „OrionTelekom” planira da teritoriju Srbije pokrije fiksnom telefonijom i Internet uslugama do kraja 2010. godine, čime će biti rešeni višedecenijski problemi korisnika, istaknuto je u saopštenju. „Orion Telekom” je u 2009. godini uložio 24 miliona evra u sektor telekomunikacija u Srbiji, tako što je kupio tri glavna internet servis provajdera „Sezam Pro”, „Neobeee.net” i „MediaWorks”.\nSpajanjem ove tri kompanije novonastala kompanija je postala prvi novi operator telekomunikacija u Srbiji, podseća se u saopštenju.\nU maju 2009. godine, „MediaWorks” dobila je licencu za fiksnu telefoniju, i počela sa razvojem telekomunikacione infrastrukture koja će omogućiti bežičnu fiksnu telefoniju.\nUsluge „Orion Telekoma” koje uključuju bežičnu fiksnu telefoniju, fiksni i prenosivi Internet, će korisnicima, putem savremene infrastrukture, biti ponuđene po povoljnim cenama i tehnički unapređenom nivou usluga.\n„Kroz svoja ulaganja i unapređene usluge, 'Orion Telekom' se obavezao na doprinos bržem razvoju tržišta telekomunikacija u Srbiji, daljoj liberalizacija tržišta i njegove konkurentnosti, kao i na povezivanje krajnjih korisnika sa javnom mrežom preko novog operatora”, izjavio je generalni direktor „Orion Telekoma” Slobodan Đinović.\nOn je dodao da se planira ulaganje oko 50 miliona evra u sledećih pet godina, ne samo u sektor telekomunikacija, već i u celu Srbiju, kao i edukacija tržišta u vezi sa novim uslugama i boljim rešenjima koja su brza, po povoljnim cenama, i jednostavnija za korišćenje.


Britanski parlamentarci u posjeti BiH, otvoreno najavili: "Naša posjeta će pomoći Odboru u razumijevanju šta je to što UK i šira međunarodna zajednica još mogu učiniti da pomognu"\nVijesti / Britanski parlament\nDelegacija Odbora za vanjsku politiku parlamenta Ujedinjenog Kraljevstva posjetit će Bosnu i Hercegovinu do 26. do 28. januara.\nIz Britanske ambasade u Sarajevu je saopćeno kako je prethodnih mjeseci parlament Ujedinjenog Kraljevstva iskazao snažan interes za situaciju u BiH, uključujući i održavanje nekoliko tematskih debata i upućivanje parlamentarnih pitanja vezanih za BiH.\n“Tokom posjete BiH delegacija će sagledati postojeću političku situaciju, regionalni kontekst i ulogu UK u pružanju podrške pozitivnim promjenama. Razgovarat će s izabranim zvaničnicima, predstavnicima civilnog društva i lokalnih vlasti te međunarodnim partnerima”, najavljeno je.\nTom Tugendhat, predsjedavajući Odbora za vanjsku politiku, rekao je kako se Ujedinjeno Kraljevstvo snažno zalagalo za uspostavljanje mira na Balkanu i ima postojano naslijeđe u odbrani civila i čuvanju mira, stabilnosti i demokratije u Bosni i Hercegovini.\n“Danas se zemlja suočava s najvećom prijetnjom posljednjih decenija. Naša posjeta će pomoći Odboru u razumijevanju šta je to što UK i šira međunarodna zajednica još mogu učiniti da pomognu”, izjavio je Tugendhat.\nOdbor za vanjsku politiku britanskog parlamenta sagledava rad Ministarstva za vanjsku politiku, komonvelt i razvoj UK. Čine ga članovi Parlamenta iz različitih političkih stranaka.\nOdbor je 18. januara održao raspravu o situaciji u BiH.


Željka Jevtić, Beta\nSednica parlamenta Kosova počela je u 15 časova i na njoj će biti usvojena deklaracija o nezavisnosti Kosova i izabrani simboli Kosova - grb i zastava.\nTači je na konferenciji za novinare u Prištini rekao da je sa predsednikom Kosova Fatmirom Sejdijuom podneo zahtev predsedniku skupštine Jakupu Krasnićiju za održavanje vanredne svečane sednice parlamenta.\nKosovski premijer Hašim Tači juče je potvrdio da će Kosovo danas proglasiti nezavisnost.\n„Sutra će biti miran dan i dan (zajedničkog) razumevanja i (dan) zalaganja države da ostvari volju građana Kosova”, rekao je juče Tači novinarima u Prištini, posle razgovora sa predstavnicima verskih zajednica.\nPrema scenariju koji su juče objavili mediji, predviđeno je da u nedelju premijer Kosova Hašim Tači u 10 časova predsedniku Skupštine Jakupu Krasnićiju prosledi zahtev za održavanjem vanredne svećane sednice Skupštine.\nKako javljaju mediji, u 12 časova predviđen je sastanak Predsedništva Skupštine, a u 13.30 sastanak parlamentarnih grupa.\nPremijer privremene vlade Kosova Hašim Tači izbegao je prekjuče da saopšti datum i vreme kada će biti usvojena deklaracija koja bi trebalo da bude uvod u priznavanje države Kosovo, iako je to na konferenciji za novinare bio direktno upitan. Umesto premijera oglasio se njegov portparol i u izjavi za strane medije najavio da će „kosovski parlament proglasiti nezavisnost u nedelju, 17. februara, u 17 časova“. Međutim, tokom prekjučerašnjeg dana u kosovskim institucijama, ali ni u kancelarijama visokih međunarodnih predstavnika, niko sa sigurnošću nije mogao da tvrdi kada će se održati sednica. Kako „Blic“ saznaje, tekst deklaracije ni juče nije uručen kosovskim vlastima.\nKosovski premijer je prekjuče u prepunoj konferencijskoj sali umesto očekivanog datuma nezavisnosti samo saopštio da će kosovske vlasti raditi „po redovnoj dnevnoj agendi“. Ovo samo govori da ni u međunarodnoj zajednici još ne znaju kada bi kosovska skupština trebalo da se oglasi. Pošto Tači, kao premijer, ne želi da ulazi u nagađanja, za smirivanje domaće javnosti pobrinuo se njegov portparol koji je stranim medijima saopštio da će nezavisnost biti proglašena u nedelju u 17 sati.\nU dobro obaveštenim krugovima u Prištini prekjuče se spekulisalo sa dva termina - nedelja po podne (bez preciziranja tačnog vremena) i ponedeljak ujutro u osam ili devet časova. „Svi se trude da to bude u nedelju, ali je činjenica da konačna verzija deklaracije još nije uručena vlastima u Prištini“, kaže „Blicov“ dobro upućeni sagovornik. Kako se samo pretpostavlja, deklaracija bi trebalo da sadrži poziv misiji EU, najavu primene plana Martija Ahtisarija i formulaciju oko nezavisnosti. Naime, kosovska deklaracija, odnosno njena prva verzija, a u koju je imao uvid kosovski politički vrh, sadržala je formulaciju najave nezavisnosti. Po toj verziji, nezavisnost bi samo bila najavljena, odnosno stupila bi na snagu kasnije. Kosovski političari želeli su da to bude 10. marta.\nU periodu između usvajanja deklaracije i stupanja na snagu nezavisnosti, kosovski parlament morao bi da usvoji set zakona u skladu sa Ahtisarijevom planom, a koji im nedostaju. Međutim, ovaj scenario je doveden u pitanje, i to baš u Briselu, jer postoji opasnost da se neke zemlje, ako se nezavisnost prolongira, povuku iz priče. Razlog je jednostavan - niko ne može da predvidi sled događaja i na samom Kosovu i kada je reč o Rusiji...\nJoš je pod velom tajne i da li je generalni sekretar UN Ban Ki Mun podlegao pritiscima američkih zvaničnika da uputi tehničko pismo o zameni misije UN misijom EU, a od čega, pretpostavlja se, zavisi i precizan sadržaj deklaracije i prvi koraci Brisela. Ono što je sigurno, jeste da bi vreme usvajanja deklaracije trebalo da bude takvo da se iskoristi vremenska razlika Prištine u odnosu na Njujork, tako da Rusija bude onemogućena da sazove hitnu sednicu Saveta bezbednosti istog dana. Oba moguća termina koja su trenutno u opticaju (nedelja u 17 ili ponedeljak ujutro) omogućila bi da između usvajanja deklaracije i zakazivanja sednice ostaje prostor da neka od država odmah prizna otcepljenje Kosova.\nVideobim u Tirani, "Fuck Yu" u novinama\nTirana će samoproglašenje nezavisnosti Kosova pratiti na vanrednom parlamentarnom zasedanju putem videobima, prenosi Kosovopres. Albanija je jedina zemlja koja nezavisnost južne srpske pokrajine priznala još 1990. godine.\nIako je na ulicama Priština i drugih gradova Kosova, prema tvrdnjama predstavnika Kosovske policijske službe i Kfora, mirno, prisustvo međunarodnih snaga je pojačano na svim putnim pravcima i prilazima srpskim sredinama i prema gradovima u kojima je najavljeno slavlje Albanaca. Pisani i elektronski mediji na Kosovu u udarnim vestima prenose ocene da je "država stvorena".\nElektronski mediji emituju specijalne emisije i najavljuju da će se tokom dana uključivati u najznačajnije događaje - prenos sednice parlamenta, konferencije za novinare, koncert na Trgu Majke Tereze. Štampa na udarnim stranama uglavnom donosi naslove koji kažu da je "država već stvorena" i objavljuju izgled buduće zastave i grba koji su u osnovi plavi, sa mapom pokrajine u centru i šest zvezdica oblika i boja Evropske unije. Dnevnik "Express" na naslovnoj strani, uz fotografije Nikole Pašića, Josipa Broza i Slobodana Miloševića, poručuje "Fuck Yu". Kosmetski trgovci odazvali su se pozivu Privredne komore i građane će sve do kraja proslave častiti besplatnim pićem i hranom.